Dodatnih 4,1 miliona eura za Regionalni stambeni program u BiH i Srbiji | RTV7 | Medijski servis grada Tuzle\nDodatnih 4,1 miliona eura za Regionalni stambeni program u BiH i Srbiji\nAutor: Daliborka Popović 26.11.2019., 16:47\t471 Pregleda\nDonatori su osigurali dodatnih 4,1 milion eura za Regionalni stambeni program (RSP) u Bosni i Hercegovini i Srbiji, saopćeno je iz Ministarstva za ljudska prava i izbjeglice BiH.\n– Zahvaljujući uspješnim rezultatima Bosne i Hercegovine koja je opravdala povjerenje donatora i dosadašnje višemilionske donacije, Upravni odbor Regionalnog stambenog programa danas je u Parizu odlučio osigurati dodatnih 4,1 milion eura za troškove realizacije ovog programa u Bosni i Hercegovini i Republici Srbiji. Prilikom prezentacije rezultata RSP-a, predstavnici delegacije Bosne i Hercegovine prenijeli su izjavu ministrice za ljudska prava i izbjeglice Semihe Borovac u kojoj je naglasila da je realizacija RSP-a bila jedan od prioriteta u njenom radu i da je ponosna na rezultate koji su itekako vidljivi – kaže se u saopćenju.\nZahvaljujući 75 miliona eura vrijednim potprojektima, bit će osigurano stambeno zbrinjavanje za 3.200 porodica, odnosno oko 10.000 najranjivijih izbjeglica, raseljenih osoba i povratnika u BiH. Kroz veoma zahtjevne i složene procedure, do sada su izabrani svi korisnici pomoći među 27.000 aplikacija, a zanemarljiv broj prigovora svjedoči da su izabrani oni kojima je pomoć najpotrebnija.\nDo sada je izgrađeno gotovo 1.200 stambenih jedinica, gradnja dodatnih 600 je u toku, a pripremljeni su tenderi za projektovanje još više od 1.000 stambenih jedinica.\nZbog toga je od izuzetne važnosti današnja odluka Upravnog odbora da se rok za provedbu RSP-a produži do kraja 2022., što će omogućiti završetak projekta i korišćenje svih donatorskih sredstava.\nU saradnji s partnerima iz CRS-a, kroz projekte finanisirane od Vlade Sjedinjenih Američkih Država, Švicarske i drugih, osigurana je socioekonomska podrška za oko 700 porodica. U tom kontekstu, prenesen je stav ministrice Borovac da ključnu ulogu u ovom projektu imaju mjere održivog povratka, koje će omogućiti ostanak u novoizgrađenim domovima. Zbog toga je Borovac donatorima uputila apel da se osiguraju dodatna sredstva za ovu namjenu.\nZa finansiranje stambenih projekata i podršku u provođenju programa, donatori RSP-a su do sada izdvojili 287 miliona eura, od čega se 64,5 miliona odnosi na projekte u BiH.\nEvropska unija je najveći donator sa 234 miliona eura, a slijede Sjedinjene Američke Države sa 24 miliona, Njemačka, Norveška, Švicarska, Italija, Danska, Turska, kao i nekoliko ostalih zemalja. Snažnu podršku programu daju Visoki komesarijat Ujedinjenih naroda za izbjeglice (UNHCR), Organizacija za sigurnost i saradnju u Evropi (OSCE) i Razvojna banka Vijeća Evrope (CEB).\nBosna i Hercegovina je za vodeću instituciju Državnog projekta stambenog zbrinjavanja imenovala Ministarstvo za ljudska prava i izbjeglice BiH, a implementaciju podprojekata povjerila je Federalnom ministarstvu raseljenih osoba i izbjeglica, Republičkom sekretarijatu za raseljena lica i migracije Republike Srpske te Odjelu za izbjeglice, raseljene osobe i stambena pitanja Vlade Brčko distrikta.


ZAVIDOVIĆKI MOST ‘DUGA’ U BOJAMA ZASTAVE ITALIJE | Hayat.ba\nZAVIDOVIĆKI MOST ‘DUGA’ U BOJAMA ZASTAVE ITALIJE\nMost „Duga“ u Zavidovićima sinoć je bio osvijetljen bojama zastave Italije.\nNakon što je bojama italijanske zastave osvijetljena sarajevska Vijećnica i Stari most u Mostaru i Zavidovići su iskazali suosjećanje i znak solidarnosti sa italijanskim narodom i prijateljskom nam državom Italijom te u to ime večeras je most „Duga“ osvijetljen istim bojama.\nRepublika Italija mnogim našim državljanima, a samim tim i Zavidovićanima pružala je konstatnu pomoć u najtežem, ratnom, periodu.\nOpćina Zavidovići uspostavila je bratske odnose sa šest italijanskih općina koje su pružile utočište, siguran dom, posao i egzistenciju mnogim Zavidovićanima u poslijeratnom periodu.\nItalija je jedna od najpogođenijih zemalja u Evropi pandemijom korona virusa i bilježi najveći broj oboljelih i umrlih osoba, piše Zdici.info.\nU trenucima kada se i naša država a i naš grad bori sa pandemijom izazvanom korona virusom prijateljskom narodu Italije šaljemo snažnu poruku podrške i ljubavi u borbi protiv zajedničkog neprijatelja uz uvjerenje da ćemo uskoro zajednički istog neprijatelja pobijediti.


Radionica ”Inovacije i transfer znanja i tehnologija – primjeri iz prakse” – CPTT\n22/03/2018 u kategoriji Aktuelnosti, Projekti u toku\nCentar za preduzetništvo i transfer tehnologija Univerziteta u Banjoj Luci, u okviru projekta sufinansiranog od strane Ministarstva nauke i tehnologije Republike Srpske, organizuje radionicu na temu ”Inovacije i transfer znanja i tehnologija – primjeri iz prakse”.\nRadionica će se održati 11. aprila 2018. godine na Univerzitetu u Banjoj Luci, u sali br. 8 Rektorata (II sprat), sa početkom u 10 časova.\nCilj radionice je doprinijeti razvoju i unaprjeđenju inovacionog ekosistema u Republici Srpskoj kroz produbljivanje znanja neophodnog za važan korak u procesu transfera znanja i tehnologija – zaštiti intelektualnog vlasništva, te predstaviti zainteresovanim istraživačima, inovatorima i privrednicima praktične aspekte procesa zaštite intelektualnog vlasništva, razvoja inovacija i transfera tehnologija i znanja, te ih na taj način podstaći na aktivniji angažman u ovom polju.\nU tom kontekstu, radionica će okupiti istraživače sa Univerziteta u Banjoj Luci, privrednike, predstavnike Privredne komore Republike Srpske, predstavnike Saveza inovatora Republike Srpske, nadležnih ministarstava, te druge zainteresovane aktere, kako bi se razmjenila iskustva u ovoj oblasti i iscrtali mogući pravci adresiranja gore navedenih tema.\nZbog ograničenog broja raspoloživih mjesta, molimo sve zainteresovane da potvrde učešće najkasnije do 07. aprila 2018. godine putem e-pošte: cptt@unibl.org i andjela.pepic@unibl.org ili putem telefona +387 65 824 782.\nNacrt programa radionice možete preuzeti ovdje.


SKOČIO JE PRI BRZINI OD 230 KM/H, MOTOR SE ZAKUCAO U OGRADU I ZAPALIO Jamaha objasnila kvar Vinjalesovih kočnica (VIDEO)\nMIHA I IBRA ODUŠEVILI SVET NASTUPOM NA SAN REMU! Muzička scena plače što 33\t267\nZLATANOVA ZVER OD 20 MILIONA EVRA: Ibrahimović je u San Remo stigao luksuznom 37\t81\nIZNENAĐENJE! PIKSI OBJAVIO SPISAK: Precrtani Kolarov i Milivojević! Evo 80\t107\nNEZAPAMĆENA DRAMA NA MEČU SRPSKOG TENISERA: Srušila se sudijska stolica, 11\t17\nSRAMNO NEPOŠTOVANJE PREMA NOVAKU! Teniska legenda šokirala svet: Nadala 41\t136\n24.08.2020. 14:21h 24.08.2020. 14:21h\nZastrašujući udes obeležio je Veliku nagradu Štajerske u Moto GP šampionatu.\nŠpanskom vozaču Maveriku Vinjalesu otkazale su kočnice pri brzini od 230 kilometara na sat. Španac je skočio sa motora kako ne bi ugrozio ostale učesnike, a njegova jamaha udarila je u zaštitni zid i zapalila se.\nVinjalesu su kočnice eksplodirale, a spasla ga je njegova hrabra reakcija.\nDirektor Jamahe Masimo Meregali objasnio je kako je došlo do kvara standardnog kočionog sistema.\n"Nismo mogli ono da očekujemo. Odabrali smo da koristimo standardni kočioni sistem jer je Brembo sistem doneo evoluciju i Valentino i Fabio i Franko su koristili taj sistem. Maverik nije nikada imao pregrevanje kočnica, koje su ostali imali i kada je probao novi sistem kočenja nije imao dobar osećaj", objašnjava Meregali i dodaje:\n"Zbog toga smo odabrali običan sistem kočenja. Bio je iza drugih vozača, pa nije mogao da ohladi sistem i posle petog kruga je osetio nešto i pokušao s tim da se izbori. Nažalost, desilo se to što se desilo. Najvažnije je da je on dobro. Probaćemo da shvatimo zašto se to dogodilo", kaže direktor Jamahe.\nZA DLAKU IZBEGAO SIGURNU SMRT! Herojski potez Španca: SKOČIO SA MOTORA u punoj brzini kada su mu OTKAZALE KOČNICE! VIDEO\nSKOČIO S MOTORA PRI BRZINI OD 210 KM/H! Vinjales objasnio ZAŠTO se odlučio na potez zbog kog su se svi ZALEDILI! (VIDEO)\nMaverik Vinjalesmotorkvar kočnicajamahanesreća\nMIHA I IBRA ODUŠEVILI SVET NASTUPOM NA SAN REMU! Muzička scena plače što su odabrali da se bave fudbalom! VIDEO 33\t267\nZLATANOVA ZVER OD 20 MILIONA EVRA: Ibrahimović je u San Remo stigao luksuznom jahtom! Ima fudbalski teren, ali to nije sve! VIDEO 37\t81


Naslovna Fudbal Stanković neće moći da računa na Nikolića\nStanković neće moći da računa na Nikolića\nCrvena zvezda, tačnije šef struke Dejan Stanković najvjerovatnije neće moći da računa na Veljka Nikolića za predstojeći duel 1/16 finala Lige Evrope sa Milanom.\n“Rosoneri” će u Beogradu gostovati narednog četvrtka, a prema saznanjima portala Red Star Belgrade Nikolić se povrijedio na treningu.\nNajstandardniji vezni fudbaler u prvom dijelu sezone će sigurno propustiti meč sa Radničkim iz Niša u Super ligi, u subotu, a očekuje se da se više o povredi sazna posle snimanja koje je zakazano za sjutra.\nU prvom dijelu sezone odigrao je 29 utakmica, dao tri gola i tri puta asistirao, a generalni direktor Zvezdan Terzić je na pripremama govorio o Nikoliću kao o jednom od najbitnijih igrača u sastavu Dejana Stankovića.\nO učinku i pas igri Nikolića, na sajtu crveno-bijelih objavljen je i tekst.\nRevanš u Milanu zakazan je za 25. februar.\nPrethodni tekstRebić polagao test za vožnju čak 10 puta\nSljedeći tekstMančester siti se plasirao u četvrtfinale\nEfes ispustio plus 19 u Francuskoj, Fenerbahče nemoćan u Berlinu\nKošarka L.M. - 12/10/21 22:08 0\nVajlder polomio šaku\nKolumbijci zaustavili Brazil, Argentina razbila Urugvaj (VIDEO)\nSutjeska dočekuje “fenjeraša” Zetu, Dečić želi da prekine negativan niz protiv Jezera\nLalatović čestitao svojim igračima\nA.D. - 22/02/21 3:07 0\nŽenska kadetska reprezentacija pobijedila BiH\nB.O. - 12/07/21 15:07 2


Online konferencija o eko-preduzetništvu - Zelene priče\nOnlajn konferencija „Kako i zašto u eko-preduzetnišvu“ održaće se u subotu, 21. novembra, uživo onlajn na Zum (Zoom) platformi sa početkom u 10.30 časova.\nVizual: Omladinske novine\nEko-preduzetnici, pokretači ekoloških biznisa i kreatori ekoloških rešenja podeliće sa publikom svoja iskustva i odgovoriti na pitanja o izazovima i prednostima eko-biznisa. Zajedno sa stručnjacima iz ekologije govornici na konferenciji pričaće i o trenutnom stanju životne sredine, stepenu brige o prirodi i posledicama po planetu Zemlju.\nTokom prvog dela konferencije publika će biti u prilici da čuje iskustva, mišljenja i stavove eko-preduzetnika, ekologa i drugih stručnjaka iz oblasti zaštite životne sredine, kao i da postavi pitanja. Drugi deo događaja biće panel-diskusija na temu gde smo sada u razvoju ekološke svesti i kako činiti promene nabolje, kao i kako izgleda biti eko-preduzetnik u Srbiji. Prijave se vrše slanjem mejla na zpkonferencija@gmail.com.\nU prvom delu konferencije će govoriti Vesna Šabanović iz Sekretarijata za zaštitu životne sredine Grada Beograda, Igor Jezdimirović iz Inženjera zaštite životne sredine, Milica Milošev, master ekolog, Tamara Božanić, aktivista u ovoj oblasti.\nU drugom delu učesnici će čuti iskustva eko preduzetnika: Draženke Šoć ispred Sofi kozmetike, Nikole Đorđevića iz Knitomanie i Nine Stefanije Blažević – Nezaborav, dok će u panel-diskusiji učestvovati predstavnici iz Eko kurira i Knitomanie, Danijela Gavrić, master analitičar životne sredine i Dejan Radivojev master inženjer saobraćaja.\nKonferenciju Kako i zašto u eko-preduzetništvu organizuje neformalna grupa Omladinci u zelenom preduzetništvu, u saradnji sa Omladinom Jazasa i Opensom. Konferencija se sprovodi u okviru projekta Beogradske otvorene škole „Zeleni inkubator“, uz finansijsku podršku Evropske unije.\nOd 2000. do danas, Evropska Unija donirala je više od 3.6 milijardi evra Srbiji.Sredstva su korišćena za podršku razvoja, kvaliteta života i reformi u sledećim sferama: civilna zaštita, zaštita od poplava i pomoć poplavljenim područjima, obrazovanje, povezanost, zaštita okoline, zdravstvena zaštita i zaštita potrošača, kultura, vladavina prava, lokalni razvoj, poslovi i privredni rast, javna administracija, migracije, upravljanje javnim sredstvima, civilno društvo i mediji, socijalna inkluzija, omladina i sport. EU podrška je implementirana kroz saradnju sa Vladom Republike Srbije. Evropska Unija je donirala Srbiji više razvojnih sredstava nego svi drugi internacionalni donatori zajedno.


Tranziciona nepravda – Magazin Plus\nMezarje u Potočarima, foto: Konstantin Novaković\nZašto se ovde skače na zadnje noge kada se s druge strane Dunava Alojzije Stepinac hoće proglasiti za sveca, dok se prede od zadovoljstva kada se prema liku Ratka Mladića ponaša kao da je svetac? Kako to da kod nas osobe odgovorne za isti zločin – masovno istrebljenje članova jedne etničke grupe – imaju do krajnosti različit tretman? Zar ne bi bilo logično da su i jedna i druga predmeti moralnog gnušanja i prezira? (Jedna mala ograda ovde: Mladić je za genocid u Srebrenici daleko odgovorniji nego Stepinac za masovno istrebljenje u NDH. Artuković, Šakić – to bi na drugoj obali Dunava bile odgovarajuće istorijske paralele za Mladića.)\nJeste, pitanja su naivna, jer dobro znamo šta ovu dvojicu razlikuje: Hrvat Stepinac se drži odgovornim za masovno istrebljenje Srba u Hrvatskoj za vreme 2. svetskog rata; Srbin Mladić je kriv za masovno istrebljenje Bošnjaka u Bosni i Hercegovini u ratovima devedesetih. Jeste, tako malo je potrebno da se ovde pređe put od đavola do sveca i obratno. Za prvo je dovoljno biti Hrvat i ubijati Srbe. Za potonje je dovoljno biti Srbin i ubijati sve druge. Za razliku od standardnih moralnih principa gde se sudi da li su dela ispravna ili ne, ovde je moralno nebitni kriterijum etničke pripadnosti uzdignut na princip s one strane dobra i zla.\nKada Srbin hoće da istrebi druge, njemu se ne može suditi, njemu se treba diviti – to je nama doneo domaći proces tranzicione nepravde. Dobro, malo je onih koji bi to javno baš tako rekli. Umesto otvorenog priznanja imamo bedno poricanje. Srpski vojnici nisu masovno ubijali Bošnjake u Srebrenici, kažu. Ako i jesu, ubijenih Bošnjaka nije bilo mnogo, a svakako ih je bilo mnogo manje od 8.000, koliko ih je do sada ekshumirano iz raznih sekundarnih i tercijarnih grobnica širom Bosne, identifikovano i izbrojano. Mladića dakle krive za nešto što se nije dogodilo. Pritisnuti činjenicama, lažovi se povlače na rezervnu liniju – a koliko je Srba ubijeno u Jasenovcu?\nAli, gle čuda, na drugoj obali Dunava neki drugi koji nisu ovi ovdašnji Srbi, ali kao da jesu, kažu isto – Jasenovac se nije dogodio. To jest dogodio se, ali tamo niko nije ubijen, a i ako jeste, ponajmanje su ubijali Srbe. Iz tog specifičnog ugla, Jasenovac se hoće predstaviti kao udobno odmaralište gde je ljubazna administracija NDH-a sklanjala ranjive Srbe od ratnih strahota. Čitalac zna, istoriji je poznata ova gnusna zamena teza: slike i snimke zatočenika logora u Terezinu nacisti su za vreme 2. svetskog rata koristili da pokažu kako nije istina da se Jevreji masovno istrebljuju u koncentracionim logorima. Pa tako imamo sačuvane snimke koncerata ili pozorišnih predstava iz logora u Terezinu. Postoji čak i kuvarica s receptima za kolače iz tog logora. Sada neki nešto slično pokušavaju da urade s logorom u Jasenovcu.\nTo vam praktično izađe na isto kada se zločin u Srebrenici hoće poreći, a Mladić oprati od krivice snimkom generala koji deli bombone bošnjačkoj deci netom što je s vojskom ušao u Srebrenicu i malo pre nego što će izdati naređenje da se toj deci pobiju očevi, braća, rođaci, komšije… Pitanje za žitelje Beograda – koji Mladić je na slici u centru grada: onaj što deli bombone ili onaj što daje nalog da se pobiju svi muškarci koji su se zatekli u Srebrenici, a nisu Srbi? Ako je prvi, s tim neznanjem se nekako može živeti, iako teško. Ako je drugi, to je moralno nepodnošljiva situacija, izuzev ako od morala u Srbiji pod novoradikalima više nije ostalo ništa ni u tragovima. Kako se oslobađamo tog neizdržljivog moralnog pritiska: tako što se pravimo da je na slici Mladić s bombonama, iako znamo da nas u oči gleda masovni ubica.\nAko nam je teško da to razumemo, pogledajmo samo laži o Jasenovcu s druge strane Dunava. Po prirodi stvari, ta manipulacija na drugoj obali nam je do kraja prozirna i gotovo pa neshvatljivo jasna – kako mogu to da rade? Vratimo sad pitanje na ovu obalu – kako možemo to da radimo?\nPored toga što zna sve o Terezinu, čitalac je takođe čitao i da je za boju na srednjevekovnim ikonama kao vezivo korišćeno žumance. Kada je juče Mladićeva slika na zidu u centru grada zasuta jajima, to je za one sklone opisanom tobože samozavaravanju samo dodatno vezalo boju za laž o Mladiću kao svecu. Pa sad ostaje samo da se pitamo, kakva je to crkva na čijim zidovima stoje ikone kriminalaca, zločinaca, ubica? Čija je to crkva i kome se mole njeni vernici? Jedno je izvesno – u toj crkvi ne stanuje bog.\nAlijine "zvijezde granta", ili kako su milioni namijenjeni izbjeglicama i srebreničkim žrtvama završili u novinskom smeću


Savremeni dejting je užas, uglavnom srećete sirove, ograničene i oštećene muškarce, gubite silnu energiju na prve sastanke, kojima nikada ne date drugu šansu, ili, još gore od toga, neko vam se stvarno dopadne i imate beskrajnu konverzaciju preko Interneta, a nikada se ne upoznate, jer taj neko nikada ne preuzme inicijativu i sabotira vas kad vi pokušate. Da li su zaista svi dobri već zauzeti? Vrlo moguće. Ili su postali dobri, zato što su ih žene na vreme uzele pod svoje? Vrlo moguće. Uglavnom, isprobaćete sve stepenike spuštanja standarda i povećavanja tolerancije, koji vas generalno vode na dno, gde vam se niko i ništa ne dopada i gde radije birate da se povučete i ostanete sami. Usput iznivelišete svoje standarde, unormalite svoja očekivanja, definišete vrednosti koje neko mora da ima da biste mogli da ga poštujete i ne pravite kompromise sa tim.\nMali krug bliskih prijatelja je vaš sistem podrške – to su oni kojima bi bez razmišljanja poverili svoj život i koji isto osećaju prema vama. Poznajete se i volite i nema toga što biste oklevali da im kažete ili da za njih uradite. Prošli ste sa njima kroz razne životne periode i ta prijateljstva opstaju kroz vreme. Takvi prijatelji su vaša porodica, ona koju ste birali i koja je izabrala vas i uvek možete na njih da se oslonite.\nJasno vam je da mnogi stupaju u brak iz pogrešnih motiva, jer i sami razmišljate o tome da bi možda trebalo da prihvatite prvog ko želi da ima nešto sa vama, ako ne želite da ostanete sami. Ali, vas samoća ne zastrašuje, jer vidite da druga osoba ne može biti izvor sreće i stabilnosti, već to svako mora sam pronaći u sebi. Ni roditeljstvo vam ništa ne garantuje i ne obezbeđuje stabilno mesto u životu, samopoštovanje i ispunjenost. Možete imati dete kad budete za to spremni, a ne morate biti u braku da biste se ostvarili kao majka. Pitanje je da li to zaista želite i imate li dovoljno hrabrosti da odbacite sve konvencije i napravite svoje autentične izbore.\nNaslovna fotografija: instagram.com/couples_magazine


13 slatkih načina pomoću kojih vam pokazuje svoju ljubav | COSMOPOLITAN\n13 slatkih načina pomoću kojih vam pokazuje svoju ljubav 0 Podeli PODELI TWEET POŠALJI E-MAIL\n31.03.2016. / 14:24 16:09\n13 slatkih načina pomoću kojih vam pokazuje svoju ljubav\nAutor ndobric 31.03.2016. / 14:24 16:09\nOn ne mora da vam kaže dve magične reči "VOLIM TE", ukoliko sledeća dela pokazuju to umesto njega.\nVeruje u vas\nIako možda ima različite stavove ili ciljeve od vaših, nijednog trenutka nije posumnjao da ćete postići sve što ste zacrtali. On vam daje vetar u leđa u trenucima kada nemate volje da ustanete iz kreveta i veruje da ćete ostvariti i svoje najluđe snove i podržava!\nPodržava vas u tome da budete ono što jeste\nOn neće insistirati da se šminkate, ispravljate kosu, imate izvajano telo i slično jer vas voli onakvu kakvu jeste i ne zanima ga da li izgledate kao Kendal Džener. Podržava vas u svakoj odluci ma koliko je luda, jer zna da je zdrava veza ona u kojoj osobe mogu da budo apsoulutno svoje!\nPostali ste prijatelj na fejsu sa dečkom kog ste upoznali na žurci? Bez sumnje, biće mu malo neugodno, ali to ne znači da će početi da će raskinuti vezu ili napraviti scenu jer veruje da osim prijateljstva na Fejsbuku ništa drugo nećete prihvatiti,\nPOGLEDAJTE I5 moćnih izjava koje govore više od "Volim te"\nSve vaše priče, ideje, pa čak i neprestano brbljanje, on će slušati sa velikom pažnjom i interesovanjem. I u trenucima kada pričate istu priču po ko zna koji put, on će vas poslušati i biće tolerantan. Ili će nežno reći: "Ljubavi, već 5 puta pričaš istu priču, ne brini, još uvek me pamćenje i sluh dobro služe".\nPriča vam svoje priče\nVi ste njegova osoba! On priča sa vama o svojim osećanjima, idejama, ciljevima jer smatra da ste vi osoba koja će mu posvetiti svoje vreme. Vi ste i jedina osoba sa kojom može da pravi šale na bilo kakve teme.\nIskren je prema vama\nKakva god istina bila, on smatra da treba da je čujete i to upravo od njega! S njim su karte uvek otvorene i vi ne morate da brinete šta se dešava s vašom vezom ukoliko se ne javi par sati! Ukoliko ima neki problem, pokreće temu i želi odmah da to i rešite!\nDaje vam ono što zaista volite\nOn zna šta želite, jer vas je slušao dok ste pričali o tome. Takođe, prirediće vam iznenađenje poklanjanjem onog što vam znači i tako će vam pokazati koliko mu je zapravo stalo do vas.\nPredstaviće vas porodici i prijateljima\nPrvo i najvažnije, ne krije vas od drugih. Drugo, vaš dečko ne dolazi više sam, sad ste zajedno u paketu.ž!\nPOGLEDAJTE I15 načina na koje on govori: Volim te\nMomak koji vas voli trudiće se da bude maksimalno tolerantan i razuman, ali i očekuje da mu uzvratite istim ponašanjem!\nStalno vam govori da se čuvate, jer se brine za vas\nOsoba koji vas voli i koji brine o vašoj bezbednosti pitaće vas da li ste stigli kući i da li je sve u redu...U trenucima kada vam nije dobro, pokušaće bar pažnjom da vam nadoknadi nedostatak fizičkog prisustva ili će se truditi da vas maksimalno oraspoloži!\nRado prepričava vaš ljubavni život\nSa velikom dozom poštovanja i nežnosti, prepričavaće vaše uspomene i rado se prisećati dana kada ste se upoznali, ali i biti zahvalan što ste sada tu puz njega.\nDrži vas za ruku\nMožda vam se čini da je ova stvar trivijalna, ali tu im mnogo toga više. Držanje za ruku stvara konkeciju između vas i jača vezu, i čini da se osećate posebno.\nPriredila: Nikolina Dobrić\nPrava ljubav Prijatelji Dečko Porodica


1984 - Džordž Orvel | knjige.at\nISBN: 9788689203844 Šifra proizvoda: 987-1-13702 Кategorije: Knjige, Romani\nRoman govori o životu naizgled beznačajnog pojedinca Vinstona Smita koji u jednom ministarstvu totalitarne države Okeanije radi na lažiranju istorijskih činjenica. Smit postaje nezadovoljan svojim ništavnim životom, te vremenom postaje protivnik takvog sistema i na kraju bude uhapšen, mučen i prevaspitan. Roman opisuje ekstremno totalitarno društvo i pojedinca u životu nadziranom 24 časa svakodnevno. Tematika je neposredno povezana sa staljinističkim režimom i kultom ličnosti, zbog čega je roman smatran potencijalno politički opasnim, pa je u pojedinim zemljama bio zabranjen.\n#120 u Knjige\n#52 u Romani\n1 recenzija za 1984\nSergej – 19. februar 2022\nKnjiga te stvarno tera da razmisliš. Izgleda da je ova knjiga priručnik za kontrolu sveta, globalnoj eliti.


"Odlaganje je bolje za Vajldera nego za Fjurija" - Sportklub\n„Odlaganje je bolje za Vajldera nego za Fjurija“\nBorilački sportovi Autor:Nikola Novaković14. jul. 202110:45\nTreći duel Fjurija i Vajldera bio je zakazan za 24. jul u Las Vegasu, ali je bokser iz Mančestera i aktuelni svetski prvak u WBC verziji pozitivan na koronavirus. Kao termin nadoknade spominju se septembar ili oktobar, a mnogi razmišljaju o tome kako će bokseri reagovati na odlaganje borbe.\nOdlaganje ovog duela komentarisao je nekadašnji prvak sveta u supersrednjoj kategoriji – Britanac Karl Froč.\nSaga Fjuri - Vajlder:\nRuiz neće da menja Fjurija\nVidi svoju šansu: Boriću se ja umesto Fjurija\n„Veoma sam razočaran odlaganjem, bio je to meč kojem sam se mnogo radovao. Nikada ne treba otpisati boksera razornog udarca kakav je Vajlder. Siguran sam da će odlaganje više škoditi Fjuriju jer odsustvuju iz ringa jednako dugo. Vajldera su mnogi ismevali i mislim da će on biti još ’gladniji’. Fjuri mnogo voli ovaj sport i stalno trenira, ali motivacija može da potraje samo određeni peroid ako nemate borbe“, izjavio je Karl Froč.\n„Sećam se kada sam boksovao, mnogi su mi govorili da, ukoliko pauziram više od jedne godine, imaću osećaj kao da počinjem ispočetka. Nažalost, borba za neprikosnovenog prvaka sveta sa Entonijem Džošuom mi deluje sve nedostižnije“, rekao je britanski bokser.\nTreći duel Fjurija i Vajldera bio je zakazan za 24. jul u Las Vegasu, ali je bokser iz Mančestera i aktuelni svetski prvak u WBC verziji pozitivan na koronavirus. Kao termin nadoknade spominju se septembar ili oktobar.\nFjuri i Vajlder su boksovali dva puta ranije – krajem 2018. godine njihov prvi duel završen je spektakularnim remijem, a u februaru 2020. Fjuri je dominantno slavio pošto je Vajlderov ugao predao borbu.\nFury-Wilder 3 has been postponed and will be rescheduled for later this year after several members of Fury’s camp, including Tyson, tested positive for COVID-19.\nSources told @MikeCoppinger a weekend in October is the new targeted date. pic.twitter.com/NDoORF1Yiu\n— ESPN Ringside (@ESPNRingside) July 9, 2021\nboksCarl FrochDeontay WilderTyson Fury\nZvanično je: Mekgregorov "dželat" će se boriti za titulu\n"Fjuri se vraća u martu ili aprilu, Džošuina brada sumnjiva"\n"Džošua i Fjuri? Najveći meč u svetu boksa!"\n13. dec. 2020 5


Obesmišljavanje Premijer lige u 38 činova, deo drugi - Admiral Bet SPORT\nObesmišljavanje Premijer lige u 38 činova, deo drugi\nMilovan Longinov Posted on 7. avgusta 2018. 13:29 7. avgusta 2018. 13:57\nKada je Pep Gvardiola pre dve godine stigao u Mančester siti, opet si rekao "lako je njemu tako, i ja da dobijem pola milijarde, osvojio bih Premijer ligu". Kada je pre godinu i dva meseca Pep završio sezonu bez trofeja, kao drugi iza Čelsija, a u Ligi šampiona ispao od Monaka, rekao si "eto ti, džaba novci, fudbal ne igraju pare". Kada je pre dva meseca Pep prvi put obesmislio Premijer ligu, opet si se vratio na staro i rekao "pa da, doveo samo odbranu za 200 miliona evra, koštala više od odbrane BiH, i ja bih tako osvojio sto bodova"…\nPred nama je još jedna sezona Premijer lige koju nestrpljivo iščekujemo, Mundijal je samo poslužio da "prebacimo" i ubijemo vreme do početka onog što najviše volimo – subotom u 13.45, pa u 16.00, pa u 18.30, pa nedeljom opet, u tri termina i tako od početka avgusta do sredine maja.\nPremijer liga je definitivno najomiljenije takmičenje čitavog sveta, možda najmanje zbog kvaliteta same igre, a više zbog činjenice da su timovi ujednačeni, da imaju najviše novca, dovode najbolje igrače i najbolje trenere i što je tamo šou sve što je na terenu, ali još više ono oko njega.\nI onda se pojavio Pep Gvardiola, posle prve godine bačene u vodu, novi mačići su prvi put posle toliko godina obesmilili Premijer ligu. Neko će reći da je slično nešto uradio i Antonio Konte samo godinu dana pre toga, kada je sa Čelsijem osvojio titulu u martu, ali ako to zaista poredite, onda bolje ne čitajte ovaj tekst do kraja.\nPep Gvardiola oborio razne rekorde u prošloj sezoni, najpre na fudbalskoj pijaci, a potom i u Premijer ligi, i mnogi će i dalje tvrditi da je to učinio samo zato što je OPET uzeo veliki, tačnije najveći plastični klub sa sefovima para širom sveta.\nNeka uzme Inter ili Porto\nOno što Pepu nikada neće oprostiti, a zbog čega će Murinja doveka veličati jeste činjenica da je trofeje osvajao u klubovima gde je sve bilo po njegovom. Mnogi zaboravljaju da je od Barselone napravio najbolji tim u istoriji, a da je na primer tada jednog Đerara Pikea platio pet miliona evra, Danija Alveša 35, Davida Vilju 40, ali i da je stvorio Serhija Busketsa, Pedra Rodrigeza, a od Havijera Maskerana napravio odličnog štopera. U Bajernu nije imao konkurenciju, šetao se Bundesligom, a dežurni kritičari su jedva dočekali njegove eliminacije od Reala, Barselone i Atletiko Madrida u polufinalima Lige šampiona, sva tri puta. I onda, opet je odlučio da ode u Siti, umesto u neki Porto ili Inter.\nKako je Pep obesmislio Premijer ligu i kako će to uraditi opet?\nKatalonac je u prvoj sezoni, kao i u svakom trenutku svoje karijere, bio neverovatno tvrdoglav. Setite se samo kako je ove sezone bio spreman na sve i zbog žute vrpce kao znak podrške za katalonske političare koji su neopravdano proterani/pritvoreni. Tako je Pep tokom čitave prve sezone govorio da će dokazati da njegova filozofija može da opstane u Premijer ligi. I to je dokazao već u narednoj odnosno prošloj. Ovako izgleda taj niz:\nRekordnih 100 bodova\nRekordnih 106 pogodaka\nRekordna domaća pobeda rezultatom 5:0 nad Liverpulom, Kristal Palasom, Svonsijem (isti rezultat su beležili i Liverpul, Arsenal, Čelsi)\nRekordna gostujuća pobeda – Votford – Siti 0:6\nNajviše golova na jednom meču – Siti – Stouk 7:2\nNajduži niz pobeda – 18 mečeva\nNajduži niz bez poraza – 22 meča\nRekordna razlika u odnosu na prvog pratioca – Siti 100, Junajted 81 bod\nBrojke ipak ne mogu da pokažu sve, jer je za one koji znaju da gledaju fudbal i uživaju u njemu važno i – na koji način je neko stigao do njih? Ono što je nevidljivo na papiru, jeste sprovođenje Pepove filozofije u ostrvskom fudbalu, što bi do pre pet godina bilo nezamislivo. Igra kratkih pasova, posed, ubacivanja iz drugog plana, agresija po čitavom terenu, napad, napad, napad, i na gol više. Siti ne igra na duge lopte, ne igra oštro, fizička snaga ni u ovom Pepovom timu nije u fokusu, već tehnika, taktika i plan za svaki deo terena. Ukratko, Pep je u sezoni 2017/18 obesmeslio Premijer ligu više nego bilo ko pre njega, brojkama, i načinom igre koji ne staje u okvire običnog papira, i oko običnog posmatrača fudbala, odnosno konzumenta Premijer lige.\nI Millennium veruje u Siti – kvota 1,60!\nNiko nije odbranio titulu još od velikog Ser Aleksa\nZa početak, dovoljno je da samo odbrani titulu u Premijer ligi, jer svi znamo koliko je to teško. Poslednji koji je to uspeo bio je veliki Aleks Ferguson, koji je vezao tri titule 2007, 2008. i 2009. godine. Od tada, su se na vrhu redom smenjivali – Čelsi, Junajted, Siti, Junajted, Siti, Čelsi, Lester, Čelsi, Siti.\nPep je ovog leta učinio dovoljno da odbrani titulu, odnosno pripremi tim i za narednu sezonu. Za ralziku od prošlog leta, ovaj put nije mnogo trošio, a to dokazuje da je posle prve sezone bio svestan da mora da dovede igrače po meri i utegne sve kako želi u svoj tika-taka koncept.\nSiti tokom priprema nije blistao, ali Pep nije ni imao većinu igrača na turneji po SAD. Ipak, utakmica protiv Čelsija u Komjuniti šildu pokazuje da Siti u dobroj formi ulazi u novu sezonu.\nDošao samo Marez, ali "pojačanja" ima više\nVerovali ili ne, Pep je ovog leta doveo samo Rijada Mareza, koji mu je bio velika želja još zimus. Međutim, ne treba zaboraviti da je on dobio još nekoliko "pojačanja", pre svih tu mislimo na Bendžamina Mendija koji je propustio skoro celu prošlu sezonu, pa je Fabijan Delf morao da ga menja. Pep je smislio novi eksperimet kojim je oduševljen, Džon Stouns se oprobao na poziciji zadnjeg veznog, pa nije isključeno da to bude "ono nešto" kada Pep šamara i od bekova pravi štopere (Alaba, Kolarov), od zadnjih veznih centralne bekove i obrnuto (Maskerano, Havi Martinez, Stouns).\nPOSLEDNJI na listi da PRVI dobije otkaz u PL – kvota 100!\nBernardo Silva bi takođe mogao da bude "pojačanje", jer je lutao u svojoj prvoj sezoni, a sada je bio igrač utakmice protiv Čelsija, nakon koje je Gvardiola rekao:\nSiti je u ovom trenutku Bernardo Silva + desetorica. Igra briljantno i trenutno je naš najbolji igrač, pred start nove sezone.\nOčekuje se da Bernardo uskoči u kopačke svog prezimenjaka Davida, koji će dobijati manju minutažu, a desno ostaju u konkurenciji Marez i Sterling, levo je zacementiran Sane.\nKun Aguero je u subotu bio otpisan za sve, a onda je sa dva komada u mreži Čelsija postao "must have" za sve fantazere, dok se ne vrati Gabrijel Žezus, a pitanje je i onda da li će Brazilac biti prvi izbor.\nDobro, bre, ne igra Siti u Čempionšipu\nRazlog zbog kog verujemo da će Siti opet biti najbolji u Premijer ligi jesu i drugi klubovi. Mančester junajted kao prvi pratilac iz prošle sezone se nalazi u velikom problemu, i pitamo vas – da li ovo pre miriše da će Murinjo ponoviti svoju čuvenu "treću sezonu" ili će na napraviti korak više i osvojiti titulu u PL?\nArsenal je napravio velike promene unutar tima, Unai Emeri je preuzeo tim, pripreme su pokazale da obećavaju, ali u ovom momentu, teško da mogu da se uključe baš u trku za titulu. Njihova olakšavajuća okolnost je što neće igrati u Ligi šampiona, isto kao i sa Čelsijem.\nPrvo kolo – Arsenal – Siti, odmah da nas demantuje?\nČelsi je dolaskom Mauricija Sarija potpuno promenio koncept, a nije se ni pojačao, dok su u ekipi i dalje nezadovoljni igrači poput Kurtoe, Vilijana, možda i Azara?\nTotenhem nije doveo nijedno pojačanje, prelazni rok traje još samo dva dana, a još veći problem za Poketina je što zbog Mundijala nije mogao da računa na desetak igrača do ove nedelje.\nDakle, 4/6 ekipa u ovom trenutku su daleko od mogućnosti da drže pravu formu tokom čitave sezone u tako teškom ritmu koji zahteva Premijer liga.\nLiverpul – jedini pravi konkurent\nBez sumnje, u ovom trenutku to je – Liverpul. Jirgen Klop je konačno sabrao dva i dva i shvatio da u današnjem fudbalu, ako hoćeš trofeje, moraš da kupuješ najbolje i provere, a ne da u Jugo stavljaš Audijev motor i misliš da će vući isto. Golman Alison je najpotrebnije pojačanje, Nabi Keita je pokazao da će biti pravi motor na sredini, dok je Šaćiri pokazao na pripremama da će biti odličan u rotaciji. Danijel Staridž se oporavio i opet nametnuo, a Fabinjo bi trebalo da osigura vezni red. Liverpul je bio strašan tokom priprema, najbolji igrači kao što su Salah, Mane i Firmino, nisu se umorili na SP i spremni su da rešetaju od samog starta sezone.\nMaj je 2019. godine, i samo su dve opcije, opet ćeš reći "ma lako je njemu da osvaja titule, dajte meni 500 miliona" ili ćeš kopati po internetu samo da opet pronađeš ovaj tekst na Engleskom fudbalu kako bi tagovao autora i nabio mu sve ovo na nos.\nPetak, 9. avgust, prvi čin, čujemo se posle 38. da vidimo da li će opet biti obesmišljavanje, ali i čuveni odgovor "neka uzme Inter ili Porto"…\nTagovi : arsenal, bubamarom u 90, čelsi, liverpul, mančester junajted, mančester siti, pep gvardiola, premijer liga\nJusein Bolt našao novi klub!\nDva poznata lica u Teleoptiku, znači li ovo povratak u Partizan?


TV - RTRS | Regionalni stambeni program (VIDEO/FONO)\nEU I MI | 07/02/2017 | 08:47\nRegionalni stambeni program (VIDEO/FONO)\nRegionalni stambeni program je zajednički višegodišnji program Bosne i Hercegovine, Hrvatske, Srbije i Crne Gore koji ima za cilj pružiti stalna stambena rješenja za 74.000 ljudi ili 27.000 raseljenih porodica u regiji.Od donatoske konferencije Regionalnog stambenog programa u Sarajevu prošlo je više od četiri godine. Istraživali smo koliko je rezultata do sada ostvareno u okviru ove inicijative.\nRegionalni stambeni program obezbijedio je stambeno rješenje za više od 1.000 raseljenih porodica u četiri zemlje. 2017. je ključna jer je ove godine planirana dodjela 4.500 stanova.U Bosni i Hercegovini će ove godine biti obnovljeno ili izgrađeno 800 kuća i 170 stanova.\nNa proljeće počinje gradnja objekata u Banjaluci, Brodu, Bijeljini, Bileći, Vlasenici, Gradišci, Derventi, Prijedoru i Foči.\n“Planiramo započeti projektovanje i izgradnju oko 800 objekata u ovoj i slijedećoj godini i u naredne dvije godine bi trebalo biti sve urađeno“, izjavio je za RTRS Davor Čordaš, ministar za izbjeglice i raseljena lica u Vladi Republike Srpske.Iz Potprojekta BH3 radi se o 292 stana u devet gradova i opština u Republici Srpskoj i još toliko kuća, rekao je ministar Čordaš.\nTokom 2017. godine u Srbiji će biti podijeljeno preko 1.000 paketa građevinskog materijala i 200 montažnih kuća.Predviđena je kupovina 400 seoskih kuća i izgradnja još 300 stanova među kojima je i izgradnja stambenog kompleksa u Ovči, u Beogradu.\n“Regionalni program stambenog zbrinjavanja za Srbiju bi trebao obezbijediti stambena rješenja za blizu 16.700 porodica, ali sredstva koja su obećana iznose polovinu ukupno potrebnih sredstava“, izjavila je za RTRS Daniela Popović Roko, zamjenik komesara za izbjeglice Srbije.\nU ovoj godini planirano je rješavanje stambenih rješenja za 5.000 lica za koja su sredstva obezbijeđena, rekla je zamjenik komesara za izbjeglice Srbije i naglasila da bi čitav proces trebao biti završen do 2021. godine.\nRadovi na gradilištima dvije stambene zgrade u Kninu,jedne u Benkovcu i doma za starija lica u Glini biće završeni do kraja ove godine kao i na 12 stambenih zgrada u Koniku, u Crnoj Gori i domu za starija lica u Pljevljima.\nGlavni donator programa je Evropska unija, a značajna sredstva obezbijedile su vlade SAD-a, Italije, NJemačke, Norveške, Švajcarske, Danske, Turske, kao i druge zemlje donatori.\n“Izrazito je važno da su rješenja koja su dodijeljena i održiva rješenja jer se ne radi samo o izgradnji kuća, stanova i dodjeli građevinskog materijala i drugim modelima stambenog zbrinjavanja već da se pomogne ljudima koji su toliko dugo godina proveli u neizvjesnosti i veoma teškim uslovima da im se omogući da ponovo obnove svoje živote u boljim uslovima“, izjavio je za RTRS Neven Crvenković, portparol regionalne kancelarije UNHCR-a.\nRegionalnim stambenim programom izbjegla i raseljena lica rješavaju egzistencijalni problem stanovanja.Od vlasti u zemljama regije očekuje se da omoguće integraciju ovih lica u društvo u kojem žive.


Doktor heroj bez plate pola godine! - Naša Borba\nOd početka pandemije koronavirusa u Srbiji doktor stomatologije Bojan Mikić neprestano radi u Domu zdravlja Svilajnac, a pri tome platu nije primio od septembra. Tako se ovaj specijalista parodontologije i oralne medicine, inače zaposlen u domu zdravlja Svilajnac, sa 23 godine radnog staža, već šest meseci nalazi u situaciji da u danu kada većini njegovih kolega legne plata, on može da računa na nula dinara. Dom zdravlja Svilajnac, FOTO: Printscreen/Youtube\n– Dugovanja prema meni su sada već skoro šest hiljada evra – kaže doktor Mikić za Danas.\nSNS ULTIMATUM Odbio da se učlani, ostao bez posla!\nUjedinjeni protiv kovida: Mesecima nudimo mere i rešenja\nPrethodni tekstKAKO VUČIĆ SPAŠAVA VELJU NEVOLJU: Skrivana istina od javnosti\nSledeći tekstSNS otima stanovnicima Šida Galeriju slika Save Šumanovića


Poljoprivreda Opštine Požega - VELIKE ŠANSE KRIJU SE I U ORGANSKOJ PROIZVODNJI - UžiceMedia\nNaslovna Privreda Poljoprivreda Poljoprivreda Opštine Požega – VELIKE ŠANSE KRIJU SE I U ORGANSKOJ PROIZVODNJI\nPoljoprivreda Opštine Požega – VELIKE ŠANSE KRIJU SE I U ORGANSKOJ PROIZVODNJI\nProstrana požeška kotlina i blaga pobrđa sa bogatim vodotokovima Skrapeža, Zapadne Morave i Đetinje čine je idealnom opštinom za razvoj svih vidova poljoprivredne proizvodnje među kojima i organske. Nezagađene poljoprivvredne površine mogu biti osnova za razne vidove proizvodnje organske hrane.\nSavremena poljoprivreda zahteva nove tehnologije, ali i promenu u strukturi na bolje i prihvatanje novina uz očuvanje ekologije sela. Veliki pomak u zaštiti i seoskih eko sistema biće i planirana gradnja Regionalnog postrojenja za prečišćavanje otpadnih voda baš u Požegi.\nNaravno od velike važnosti su instrumenti agrarne politike kako Opštine tako i Republike i podsticaji poljoprivrednicima. Ali i razvoj sela kroz unapređenje putne i komunalne infrastrukture. Požega je prepoznaatljiva po velikom broju voćarskih zasada koji su pod šljivom i jabukom i pod izvozno vrednom malinom kao i povrtnjacima koji su poeđani u nizu pored rečnih tokova.\nBilo bi ih i više da nekadašnji gigant „Budimka“ radi i da takva fabrika koja je imala zaokruženu proizvodnju sa klanicom do konzerve nije doživela tužnu sudbinu kao mnoge fabrike agroindustrijskog kompleksa. Pored čuvenog soka od jabuke „Budimka“ je osamdesetih imala i deset hiljada grla u tovu, a njenim narescima i marmeladom snabdevana je nekadašnja Jugoslovenska narodna armija.\nKao retko koja opština u Srbiji Požega ima školu sa kojom bi se svi podičili i koja postoji od 1956. godine. To je Poljoprivredna škola „Ljubo Mićić“ pravi rasadnik kadrova u poljoprivredi i proizvodnji hrane. Škola je partner mnogim institucijama. Ona organizuje i tradicionalnu Poljoprivrednu izložbu kao i zimsku školu za poljoprivrednike zajedno sa Centrom za organsku proizvodnju iz Užica na kojoj se dosta govori o eko proizvodnji. Trenutno ima 305 đaka i nekoliko smerova.\nU obrazovanju organska proizvodnja zastupljena je kroz istoimeni predmet, ali sve što rade na svojoj ekonomiji trude se da bude prirodno, a hleb samo od brašna i pšrenice koju sami proizvode uz dodatak samo soli, kvasca i vode. U ovoj školi na znanju o aditivima i sličnim materijama, prskanju, hemiji, karenci đaci su uvek dobijali najvišu ocenu. Sve što proizvedu moglo bi se podvesti pod oznaku zdrava hrana.\n– Škola nastoji da kroz praktičnu nastavu u okviru svoje ustanove, na ekonomiji i na svom imanju realizuje neke projekte vezane za organsku proizvodnju. Ono što škola trenutno radi i na putu je da to postigne jeste proizvodnja organskog jajeta. Njega sada zovemo domaće jaje, jer su kokoške nosilje na ekonomiji na otvorenom prostoru. Hrana, kukuruz, pšenica i ječam su sa naše ekonomije, što nije čisto organski, ali mi i ovu hranu za životinje zovemo domaćom, jer je jaje koje proizvodimo izvanrednog kvaliteta, – priča direktor Kojo Bošković.\n– Takođe u školi postoji i pekara koja koristi brašno od pšenice koja je proizvedena na ekonomiji škole. U pekarskoj proizvodnji ne koristimo aditive, ni dodatna sredstava, – navodi direktor Bošković.\nI poljoprivrednici iz Glumča, Gorobilja, Vranjani, Otnja sa kojima smo razgovarali kažu da ono što proizvedu daju i svojoj deci i unucima i da ne važi „bašta za kuću i bašta za pijacu“. Međutim, postavljaju pitanje koliko je ovdašnje stanovništvo zainteresovano za kupovinu organskih proizvoda koji su skuplji i za čiji se plasman vezuju Beograd i drugi veliki centri.\nS druge strane navode da u opštini Požega ima dosta organskih proizvoda, ali da im samo nedostaje papir – sertifikat bilo da je u pitanju povrće ili voće koje nije tretirano. Dodaju da u ovdašnje livade decenijama nije bačeno veštačko đubrivo i da je ishrana krava zasnovana na senu. Davno su uočili da silaža šteti kvalitetu sira i zato su kupci belog mrsa naviknuti na isti ukus sira i kajmaka kome ostaju verni i po tri decenije, rekli su nam pojedini proizvođači na požeškoj pijaci.\nMalo je organskih proizvoda u našem kraju sa sertifikatom. U ovom procesu najdalje se otišlo u Užicu gde je jedna grupa poljoprivrednika u procesu konverzije.\nOd primera dobre prakse izdvajamo zapis o jednoj organskoj bašti u Sloveniji u mestu Jablan koja je takođe u povoju. Organsko povrće se gaji na površini od sedam ari u jednoj parceli.\nIdeje o oganskoj proizvodnji čekaju realizaciju i u opštini Požega kao i u mnogim drugima u našem kraju. Ono što je sigurno jeste da je poljoprivreda u ovoj lokalnoj samoupravi njen prioritet i gotovo da nema planskog akta u kome se to ne navodi.\nO razvoju seoskog turizma u Opštini Požega pisali smo prošle godine, neke od tekstova iz tog serijala možete pogledati na Užicemedia, ali jedno je sigurno da bi spoj turizma i proizvodnja zdrave hrane bio pun pogodak.\nPrethodni tekst„KAVKASKI KRUG KREDOM“ Sarajevska predstava na JPF\nSledeći tekstSedme festivalske večeri „BLUE MOON“ SATIRIČNOG KAZALIŠTA KEREMPUH IZ ZAGREBA


Javna rasprava će trajati do 27. novembra 2017. godine.\nJavna rasprava se organizuje u formi tribine koja će biti održana u ponedeljak 20. novembra 2017. godine u multimedijalnoj sali na prizemlju Ministarstva održivog razvoja i turizma, sa početkom u 11:00 h.\nZainteresovani subjekti mogu svoje komentare, mišljenja, primjedbe i sugestije dostaviti u pisanoj ili elektronskoj formi do 27. novembra 2017. godine Ministarstvu održivog razvoja i turizma na sljedeći način:\nna e-mail adresu Ministarstva održivog razvoja i turizma javna.rasprava@mrt.gov.me;\nna portal E-Uprave ili\npreko arhive Ministarstva na adresu: Ministarstvo održivog razvoja i turizma, IV Proleterske br. 19, 81 000 Podgorica (sa naznakom "Javna rasprava o Nacrtu zakona o procjeni uticaja na životnu sredine)\nKontakt osoba za koordinaciju konsultacija je: Brankica Cmiljanović, e-mail brankica.cmiljanovic@mrt.gov.me tel, 020 446 283, Fax: +382 20 446 215.\nIZVOR: Vebsajt Ministarstvo održivog razvoja i turizma, 18.10.2017.


miodrag jović | D.I.C. Veritas\nArhiva oznaka: Miodrag Jović\nСрна, 30.11.2016., МИРОСЛАВ ЈОВИЋ НИЈЕ БИО НА СПИСКУ ХРВАТСКОГ ТУЖИЛАШТВА\n30. Novembar 2016. 17:30\nОбавјештење корисницима: Због грешке у саопштењу “Веритаса” вијест понављамо у цијелости и молимо кориснике да преузму исправну верзију. БЕОГРАД, 30. НОВЕМБРА /СРНА/ – Србин из Глине Мирослав Јовић /47/ кога је Црна Гора изручила Хрватској због наводне одговорности за ратни злочин, налазио се на списку осумњичених, оптужених и осуђених …\nObjavljeno u: Interpolove potjernice / Tagged: crna gora, dic veritas, dorh, hapšenja, miodrag jović, ratni zločin, rsk - republika srpska krajina\nSrbin iz Gline Miroslav Jović (47) koga je Crna Gora izručila Hrvatskoj zbog navodne odgovornosti za ratni zločin, nije se nalazio na spisku osumnjičenih, optuženih i osuđenih hrvatskog državnog tužilaštva, saopštio je danas Informaciono-dokumentacioni centar Veritas. U saopštenju, objavljenom na sajtu Veritasa, se navodi da je Jović sedmi uhapšeni Srbin …\nDIC Veritas, 30.11.2016., Dopuna saopštenja povodom hapšenja Jović Miroslava\n30. Novembar 2016. 13:02\nU prethodnom saopštenju smo napisali da Veritas ne raspolaže informacijom gdje je živio Jović Mirloslav poslije izgona iz Hrvatske. U međuvremenu smo stupili u kontakt sa njegovim rođacima od kojih smo doznali da je Miroslav živio u Tivtu, gdje je imao i svoju klesarsku radnju, u kojoj je jučer i …\nDanas su crnogorski mediji javili da je sinoć u Crnoj Gori na tivatskom aerodromu po Inetpolovoj potjernici hrvatskih vlasti uhapšen Srbin iz Gline Miroslav Jović (47) zbog ratnog zločina nad civilnim stanovništvom, kojeg je zajedno sa Milanom Stanojevićem počinio u septembru 1991. godine na području Gline. Stanojević Milan je uhapšen …


Prestanak Hipoteke |\nHome » Prestanak Hipoteke\nIspis hipoteke iz registra. Hipoteka prestaje ispisom iz registra nepokretnosti u koji je bila upisana, na zahtev dužnika, vlasnika ili poverioca, kad obezbedeno potraživanje prestane na nacin dozvoljen zakonom. Ispis hipoteke na zahtev vlasnika, vrši se samo ako je dug isplacen u potpunosti.\nZahtev mora da sadrži: Poverilac je dužan da dozvoli brisanje hipoteke ukoliko mu je potraživanje u celosti isplaceno. Poverilac je dužan da izda dužniku i vlasniku hipotekovane nepokretnosti potvrdu o izmirenom dugu, bez odlaganja, nakon izmirenja duga, i da mu da saglasnost za brisanje hipoteke.\nPrestanak usled propasti hipoteke. Hipoteka prestaje i kad predmet propadne u celosti (vlasnik može da zahteva ispis hipoteke), ali se ponovo uspostavlja ako vlasnik obnovi predmet, a ponovni upis vrši se po samom zakonu. Uslucaju propasti hipoteke ili delimicne propasti hipoteke, hipotekarni poverilac, po samom zakonu, stice založno pravo na potraživanje naknade iz osiguranja, odnosno na isplacenoj naknadi.\nPrestanak usled opšteg interesa. Hipoteka prestaje i kad, u cilju zadovoljenja opšteg interesa (eksproprijacija i sl.), a u skladu sa zakonom i na osnovu odluke nadležnog organa,pravo vlasnika prede na trece lice. Utom slucaju ispis se vrši na zahtev novog vlasnika, a hipotekarni poverilac stice založno pravo na potraživanju naknade, odnosno na isplacenoj naknadi, odnosno upisuje hipoteku na nepokretnosti koja je predata u svojinu vlasniku umesto oduzete nepokretnosti u opštem interesu.\nPrestanak u slucaju sudske prodaje. Hipoteka prestaje i kad je izvršena sudska javna prodaja predmeta. U tom slucaju, ispis se vrši na osnovu pravosnažne\nsudske odluke o namirenju hipotekarnih poverilaca.\nKliknite na neki google oglas u tekstu da nas podržite…\nPreporučite ga prijateljima i kolegama putem društvenih mreža:.


Nikolić: Klečim zbog Srebrenice (VIDEO)\nNikolić: Klečim zbog Srebrenice (VIDEO)\nPredsednik Srbije rekao u intervjuu bosanskoj TV BHT da se izvinjava zbog svih zločina koje je u BiH u ime naše države i naroda učinio bilo koji pojedinac, prenosi B92.\nU kratkom izvodu iz emisije „Intervju 20“, koji je objavljen na Jutjubu i koji prenosi portal Klix.ba, Tomislav Nikolić je na pitanje novinarke o genocidu u Srebrenici, najpre rekao da on mora da se dokaže, ali i dodao da on „kleči i traži pomilovanje za Srbiju zbog tog zločina“.\nNa opasku da sve ono što se događalo oko Srebrenice ukazuje da se zaista radilo o genocidu, on je odgovorio da i sve ono što se dešavalo u ratovima u bivšoj Jugoslaviji ima karakteristike genocida.\nNa insistiranje novinarke da Srebrenica ipak nosi neku težinu, predsednik Srbije je odgovorio: „Ja klečim zbog toga. Evo klečim. I tražim pomilovanje za Srbiju zbog zločina koji je počinjen u Srebrenici….Izvinjavam se za zločine koje je u ime naše države i našeg naroda počinio bilo koji pojedinac iz našeg naroda“, kazao je on.\nIzmeđu ostalog, navodi Klix.ba, Nikolić je rekao da su za njega Srbi iz Republike Srpske Bosanci, iako neki od njih ne vole da ih tako zovu. Taj portal prenosi i da je predsednik Srbije rekao da će uskoro posetiti Srebrenicu, mada se taj deo ne čuje u izvodu iz emisije.\nEmitovanje intervjua na televiziji BHT najavljeno je za 7. maj.\nKlix.ba podseća da su članovi Predsedništva BiH Nebojša Radmanović i Bakir Izetbegović ove sedmice boravili u službenoj poseti Srbiji gde su razgovarali s Nikolićem te se složili da među njima više ne treba da bude nesuglasica i nerazumevanja i da dve države u budućnosti treba da budu još čvršće povezane i da događaji iz 20. veka ne smeju više nikada da se ponove.\n„Srbija kao garant Dejtonskog sporazuma želi Bosni i Hercegovini najbolji mogući ekonomski, privredni i svaki drugi razvoj, stabilnost i sigurnost. Srbija želi da joj pomogne na tom putu. Srbija je tu uvek kada zatreba i ako postoji potreba pružiće pomoć. Ali, mi bismo želeli da dva entiteta sami rešavaju svoje probleme i da sarađuju“, rekao je Nkolić nakon razgovora s Radmanovićem i Izetbegovićem.\nDa Bog da nikad ne ustao.\ncast i bruka zive doveka\nIma il ko da uhapsi ovu budalu da nas vise ne stramoti


Zapisi prokletog čoveka (II deo) | Punjeni paprikaš\nHome » Zapisi prokletog čoveka (II deo)\nPosveta životu i mudrosti – drugi deo\n*Ono što nam treba je potreba:\n- Ne treba generalizovati, al' čoveku gledano spolja zaista malo treba da bi bio srećan. Mi kao ljudi imamo potrebe organske/biološke/fiziološke, kada njih zadovoljimo organizam je miran, dok glava može da osciluje i varira za raznim željama koje nam se čine preko potrebnim. Neke od potreba ljudi su: žeđ, glad, san, adekvatna odeća i obuća i još mnoge druge... Kada čovek to zadovolji, može da bude miran i da radi na samoostvarivanju koje je presudan faktor za dostizanje zrelosti. U drugi mah, kada je čovek gladan, a tu glad nema čime da zadovolji, onda on samo misli o tome i nema prostora da misli o radu na sebi i samoaktuelizaciji. Dakle, potrebe su rupe u organizmu koje se adekvatno popunjavaju. Želje sa druge strane obično nisu realne i obično su u vezi sa "težnjom za kojekavkim luksuzom". Ako petočlana porodica može fino da preživi u stanu od 60 kvadrata, nerealna želja bi bila da im treba veći prostor. Poenta je prihvatati sve što imamo iznutra i spolja i biti zadovoljan kompletom, a sa druge strane uvek raditi na sebi.\n*Kako sa nepravdom u koštac?:\n- Često smo okruženi nepravdom i na nju svi reagujemo (i pasivnost je reakcija) na različite načine. Reagovanje se zasniva na vrsti temperamenta i određenim karakternim crtama. Uglavnom, poznati "srpski inat" je još odavno svima nama poznata reakcija. Jedne nepravda povredi, druge ne. Prvi burno reaguju, drugi ostanu mirne glave. Kakvi god da smo kao ljudi, na nepravdu treba reagovati hladne glave, sa poniznošću u kombinaciji sa realnošću. Dakle, pravilna reakcija jeste poniznost. Međutim, ne misli se na poniznost u smislu da dopuštamo da nas neko konstantno gazi, jer vidi da smo mi ponizni i slabašni da mu se suprotstavimo. Već naprotiv, to je pre svega reakcija sastavljena od tri komponente:\na) Hladna glava (dakle, bez emocija),\nb) Realističnost (procenjivanje šta je zapravo nepravedno, a šta pravedno hladne glave),\nc) Strpljenje (čekanje da se emocije ohlade ili ispolje npr. kroz sport, a zatim strpljiv i postepen rad i trud usmeren ka ostvarivanju pravde...).\nNepravda, kao i pravda, potekla je iz ljudske glave. Na nepravdu gledajmo kao na loše usađenu naviku koju na dugoročnom planu želimo popraviti.\n*Ima nešto u tom bolu, u tim ranama što tiho peku:\n- Nema tog čoveka koji makar jednom u životu nije osetio bol. Ovde nas interesuje bol na srcu i duši. Odrastanje ličnosti iznutra jeste bolan proces, a na to uvek može da se prilepi i bol iz spoljašnjeg sveta u kojem živimo, npr. od strane ljudi sa kojima smo u dodiru. Bol pomaže čoveku da brže odraste. Ima ljudi koji su ostali upamćeni u istoriji, a da su imali sasvim normalno detinjstvo i bezbolno pravilno odrastanje ličnosti, ali takvih je manje u odnosu na one koji su odrasli jer ih je bol nagnala da to učine. Bol pokreće čoveka da misli, radi i jednog dana reši problem.\n*Mislim, dakle privlačim:\n- "Kako misliš, tako će ti i biti", još pre mene izjavili su mnogi mudraci i mislioci. Međutim, postoje i ljudi koji se procesu "mentalnog magnetizma" protivreče i tvrde da je to besmislica. Ali da ne promatramo pojedinačo, evo primera: čovek koji misli pozitivno, biće uvek u pozitivnoj atmosferi, okružen pozitivnim i zadovoljnim ljudima koji će ga voleti. I obrnuto je takođe tačno. Mada, nije uvek sve tako crno i belo. U svakom slučaju, negativne misli su loše. Njih ne treba potiskivati, već rešavati sve dok iz naše glave ne iznedre pozitivne misli. Dakle, "kakve su ti misli, takav ti je i život" – nije samo još jedan vid "savremenog sujeverja", već istinita i u praksi potvrđena stvar.\n*Povratak sa puta laži:\n- Čovek koji je dugo lagao, do te mere da je spoznao kako to ne donosi sreću, ni zadovoljstvo, sada želi da se vrati na pravi put. Kada ulazimo na auto-put kupujemo kartu, u ovom slučaju strpljenje je bitan elemenat za ulazak u istinu, jer je povratak uvek samo na početku brz i lagan (kako bi dobili vetar u leđa), ali inače spor i težak. Dakle, svaka laž prepravljena u istinu biva nagrađena određenim podstrekom (na kratkoročnoj ili dugoročnoj bazi). Budimo iskreni pre svega prema sebi, a onda i prema drugima koji našu iskrenost zaslužuju. Važno je da svaka istina najpre bude prihvaćena i dugoročno učvršćena u glavi pre nego što se izgovori. U suprotnom je samo zloupotrebljavamo.\n*Kako se preuzima odgovornost?:\n- Ko je rastao u nezdravim porodičnim uslovima, kao i društvenim. Ko je imao raznih poteškoća i problema. Na takvoj osobi leži velika odgovornost (veća nego na osobi koja je od početka bila srećna) da sve te probleme i poteškoće (društvene, porodične) u budućnosti ispravi, tako što će na njih kroz sazrevanje sopstvene ličnosti pružiti zdrav odgovor. Ne treba kukati i prebacivati odgovornost na druge, već je preuzeti na svoja pleća, iako je ona često bolna i teška. Tako čovek odrasta u ono što zapravo i treba da postane.\nI deo: http://punjenipaprikas.com/zapisi-prokletog-%C4%8Doveka-i-deo\nserija umetnost intervju fudbal hip hop najava filma pozorište srpska istorija filozofija horor komedija strip naučna fantastika trejler putovanje domaći bend blokbaster triler nauka domaći film drama recenzija albuma vesti muzika najava kriminalistički film istorija događaji distopija izložba recenzija serije režija strani autor turizam fotografija biografski film adaptacija beograd psihologija film književnost avanturistički film rok sport geografija lista akcija recenzija igre gluma video igra informacione tehnologije psihološki triler biografija prikaz knjige analiza arhitektura društvo evropski film biblioteka politika


TUKLI STARICU I UKRALI JOJ NOVAC: Strašan napad u Požarevcu, policija momentalno uhapsila osumnjičene | Novosti.RS\nSumnja se da su oni, danas u Požarevcu, provalili u kuću šezdesetšestogodišnje žene, zadali joj udarac i ukrali manju sumu novca.\nPo nalogu tužioca, osumnjičenima je određeno zadržavanje do 48 sati i oni će, uz krivičnu prijavu, biti privedeni u Osnovno javno tužilaštvo u Požarevcu.\nhapšenje pljačka MUP Požarevac krađa starica\nPRIPADNICI policije u Prokuplju, podneće krivične prijave u redovnom postupku protiv dvadesetčetvorogodišnje žene i dve maloletne osobe zbog postojanja osnova sumnje da su izvršile krivično delo razbojništvo.


RTS :: Svetski lideri čestitali praznike premijeru Srbije\nPolitika Svetski lideri čestitali praznike premijeru Srbije\nSvetski lideri čestitali praznike premijeru Srbije\nčetvrtak, 31. dec 2015, 15:02 -> 17:25\nBrojne svetske vođe, poput predsednika Ruske Federacije, Sjedinjenih Američkih Država i NR Kine – Vladimira Putina, Baraka Obame i Si Đinpinga – čestitali su premijeru Srbije Aleksandru Vučiću Novu godinu i božićne praznike, poželevši dalje proširivanje saradnje u 2016. godini.\nOsim Obame, Putina i Đinpinga, srpskom premijeru čestitke su uputili i predsednik Evropskog saveta Donald Tusk i generalni sekretar NATO-a Jens Stoltenberg, kao i premijer Japana Šinzo Abe.\nPredsednik NR Kine Si Đinping konstatovao je kako je sa Vučićem prilikom susreta u Pekingu imao prijatan i sadržajan razgovor.\n"Duboko me je dirnula tvoja ljubav i iskreno prijateljstvo srpskog naroda prema kineskom narodu. Kina i Srbija uvek se međusobno podržavaju u pitanjima od suštinskog interesa i vitalnog značaja i tako će biti. Spreman sam da posetim Srbiju kada se obe strane dogovore", poručio je kineski predsednik.\nPremijer Rusije Dmitrij Medvedev u čestitki je ocenio da je odlazeća godina obeležena dinamičnim razvojem odnosa između Rusije i Srbije.\n"Značajan događaj bila je Vaša poseta Moskvi u oktobru, kada su postignuti važni sporazumi o razvoju bilateralne saradnje. Nadam se nastavku zajedničkog rada na daljem jačanju mnogostranog partnerstva između naših zemalja. Sa zadovoljstvom ću iskoristiti Vaš poziv da posetim Srbiju 2016", naglasio je Medvedev.\nVučiću su čestitke stigle i iz Ujedinjenih Arapskih Emirata, od prestolonaslednika Abu Dabija šeika Muhameda bin Zajeda el Nahjana i vladara Dubaija šeika Muhameda bin Rašeda el Maktuma, koji je ujedno i potpredsednik i premijer UAE.\nČestitke srpskom premijeru takođe su uputili i premijer NR Kine Li Kećang, predsednica Južne Koreje Park Geunhje, norveška premijerka Erna Solberg i Johan Šnajder-Aman, koji sutra stupa na funkciju predsednika Švajcarske, kao i mnogi drugi zvaničnici.


Prva Srpska Televizija :: Film :: Žikina dinastija\n22. 12. 2015. 09:45 >> 12:44\nŽika (Dragomir Bojanić Gidra) i Milan (Marko Todorović) misle da njihovog unuka (Nikola Kojo) ne zanimaju žene i počinju strepiti da “ne zastrani” poput Stevea Carringtona iz popularne serije “Dinastija”.\nDede odlaze doktoru Nedeljkoviću (Bata Živojinović) da traže pomoć kako im unuk ne bi postao homoseksualac. Međutim, Žika ne veruje modernoj medicini pa odluči da preduzme mere za koje on misli da deluju.\nGodina: Jugoslavija, 1985.\nGlavne uloge: Dragomir Bojanić, Marko Todorović, Lidija Vukičević\nSreda, 27. septembar u 22.00


Silajdžić: Dodik narušio Ustav BiH - Klix.ba\n24.6.2008. u 13:18\nPovodom nedavnog sastanka premijera RS-a entiteta Milorada Dodika s premijerom Slovenije Janezom Janšom, na kome su se glavne teme razgovora ticale vanjske i vanjskotrgovinske politike BiH, predsjedavajući Predsjedništva BiH Haris Silajdžić danas je podsjetio da nad tim pitanjima isključive ingerencije ima Bosna i Hercegovina, a ne njeni entiteti.\n"Razgovarajući s Janšom o pitanjima poput evropskih integracija, vanjske trgovine, te pogotovo o mogućnosti otvaranja generalnog konzulata Republike Slovenije u Banjoj Luci, Dodik je narušio Ustav BiH te nedopušteno ušao u okvire koje mu kao entitetskom premijeru taj ustav ne dozvoljava.\nOvi razgovori predstavljaju samo jedan u nizu sve učestalijih primjera djelovanja RS-a entiteta na međunarodnoj sceni te je neophodno da svi, uključujući međunarodne zvaničnike, obustave aktivnosti koji vode ka tretiranju i afirmaciji bh. entiteta kao međunarodnih subjekata", ističe predsjedavajući Predsjedništva BiH Haris Silajdžić u današnjem saopćenju.\n24.06.2008. u 13:19


"Kineski sindrom" i srpski simptom\nNije paranoja da je u svim postpetooktobarskim kriminalnim ujdurmama, koje su konačno počele da nas svađaju sa ostatkom sveta koji nas još nije odbacio, učestvovala ista malobrojna klika, čiji se sastav zna poimenično\nOno što se nedavno dogodilo, tačnije ono što je obelodanjeno u vezi sa kineskim investitorima u Srbiji zaslužuje mnogo više od revolucionarnih prekih sudova kojima se u nekim rovitim vremenima kažnjavaju počinioci ili samo posredno odgovorni za počinjena krivična dela, a možda čak i najobičniju uličnu odmazdu, s obzirom na šibicarski nivo klopke koja je sa znanjem i uz podršku države podmetnuta Kinezima.\nPodsetimo da su kineski investitori okupljeni u konzorcijum Feniks kupili zemljište od privatne firme Žito Dunav, ali se "pokazalo" da je zemljište državno, da nisu imali pravo da ga kupe, pa su Kinezi ostali i bez zemljišta i bez novca. U istrazi slučaja pokazalo se da je, prema različitim odlukama istog, Četvrtog opštinskog suda u Beogradu, pomenuto zemljište bilo prvo državno, pa društveno, pa privatno, ali sa nekakvim mađioničarskim statusom - državnog.\nPriča bi se mogla svesti na sledeću. Četvrti opštinski sud je 2003. godine prvo doneo odluku da se državno zemljište uknjiži kao društvena svojina na kojem je kao korisnik upisano preduzeće PIK Zemun. Potom PIK Zemun prodaje to sada društveno zemljište privatnoj firmi Žito Dunav, vlasnika Perice Barišića za 510.000 evra, čime društveno zemljište postaje po logici stvari privatno. Sve uz logistiku regularnog državnog suda. Tačnije, sudija Vesna Milojević donela je 2008. rešenje kojim Barišić umesto prava korišćenja dobija pravo svojine nad zemljištem koje je kupio od PIK-a Zemun, iako je 2006. na zahtev Ministarstva poljoprivrede urađena revizija zemljišta kada je utvrđeno da je zemljište koje je PIK Zemun prodao državna, a ne društvena (dakle ničija) svojina.\nGospodin Barišić onda tih 13 hektara duž autoputa Beograd - Novi Sad, plaćenih po pomenutoj ceni, prodaje Kinezima za gotovo petnaest puta veću sumu, za - sedam miliona evra. Paralelno sa tom transakcijom, oglašava se javni pravobranilac koji pokreće parnicu dokazujući da to zemljište nije ni privatno ni društveno nego i dalje državno. O tome obaveštava prevarene Kineze, uveravajući ih da je zemljište sporno i da niti je moglo da se proda niti oni da ga kupe, pa Kinezi traže od Barišića da im vrati pare. On to ni do dana današnjeg nije učinio.\nPosle rešenja sudije Vesne Milojević pravobranilac je podneo tužbu i protiv PIK Zemuna i protiv Žito Dunava, a sudija istog suda Mladen Milovanović presuđuje da sporno zemljište nije privatno, kako je presudila njegova koleginica iz istog suda, nego - državno. Na ovu presudu Barišićev Žito Dunav je uložio žalbu i čeka se odluka Višeg suda.\nIstovremeno je kineski konzorcijum Feniks tužio firmu Žito Dunav. Kinezi su pokušali i da izdejstvuju privremenu meru blokiranja imovine Žito Dunava, ali je Privredni sud u Beogradu doneo rešenje po kojem Feniks nije dokazao osnovanost svog tužbenog zahteva i da je uopšte dao sedam miliona evra (!?).\nDok se slučaj razvija svi "pravosudni" učesnici u ovom bespravnom skandalu sa kontradiktornim i pomalo neverovatnim odlukama pregrmeli su "reformu pravosuđa" pa i dalje sude i presuđuju, a odgovornost sudija koji su potpisivali sporna rešenja uopšte se ne pominje.\nPodrazumeva se da se u slučaj uključila i kineska ambasada, zasad diskretnim upozorenjima da sve to ne vodi daljem razvijanju privrednih, "investicionih", niti bilo kakvih drugih odnosa (čak ima indicija da je ceo projekat most Zemun - Borča, u vezi s ovim ili ne, u bitnom zastoju). Kinezi su šokirani činjenicom da su svaku fazu ugovaranja proveravali u katastru, gde su im pokazivani papiri i garantovano da je sve u redu, što je za kineske investitore bio argument koji rešava svaku moguću dilemu, jer se zna šta je u pravnoj državi sud. Možda i više od ovakvog sleda događaja Kineze je zapanjila izjava izvesnog Miroslava Čučkovića, člana beogradske Đilasove vlade zaduženog za finansije, naravno iz G17 plusa, koji je zvanično poručio da tu nisu oštećeni Kinezi, koji su "trebalo da vode računa šta kupuju", nego država, "jer oni koji su tu zemlju prodali Kinezima nisu smeli da steknu pravo da koriste to zemljište". I ne samo to, poručuje ovaj Dinkićev stručnjak, "ukoliko sud donese presudu da je to zemljište državno mi ćemo ga moći opet prodati Kinezima..."\nOvaj slučaj, dakle, samo je poslednji, i to sa visokim međunarodnim pečatom, u nizu sličnih koji postavljaju jedno te isto pitanje: da li je moguće da je Srbija zaista pod šapom neke tajne, zavereničke klike koja, u nečijem interesu, sistemski i sistematski kao kancer razara po svim unutrašnjim šavovima, a da to izgleda kao obična bolest koja prati i ometa svaku tranziciju. Ne može se, naime, dežurnom paranojom objasniti baš svaka od desetina i stotina kriminalnih ujdurmi koje je u postupcima privatizacije i prodaje imovine ova vlast bezgrešno činila za poslednjih deset godina, od katastrofalne prodaje najvećih banaka do ove poslednje, "kineske", ne velike po količini novca ali velike po posledicama koje su već najavljene.\nOvog puta reagovala je kineska ambasada u Beogradu štiteći svoje investitore ne od grešaka nego od bahatosti i podmuklosti srpske države, odnosno etabliranih bilmeza koji u njeno ime rasteruju pozvane goste i to na način zbog kojeg bi u nekim drugim vremenima zemlje jedna drugoj objavljivale ratove a ne razmenjivale "neslaganja". Nedavno je ruska ambasada u Beogradu uputila demarš i srpskim vlastima i svojim investitorima da su iz zone investiranja zašli u srpsku "zonu sumraka", a srpska država je takođe optužena za bahatost i nekorektnost (jer je, na primer, pokušala da prevari i Gazprom i Lukoil, ali su ove kompanije, zato što su i same velike i moćne, nekako uspele da se odbrane prenoseći ugovorom fekalije koje produkuje srpska vlada u srpsko dvorište). Samo "zahvaljujući" činjenici da je medijska sfera senzibilna na drugačiji način, nemačka vlada nije javno ošamutila srpsku zbog slučaja WAZ i ujdurme sa njegovim akcijama u Večernjim novostima, što su takođe kao svoj idiotizam i u okviru svojih spekulacija aranžirali ljudi iz srpskog establišmenta.\nPoenta je da se srpski zaverenici, gde god da su i kako god da deluju, petljaju u ama baš u sve, unoseći zabunu i blamažu u procese koji bi bez njih i spontano tekli savršeno dobro i u pravom smeru. Poenta je i u tome što se srpska država u realizovanju svojih legitimnih političkih i privrednih interesa, dakle u svoj posao, takođe petlja isključivo svojim degenerisanim mehanizmima i atrofiranim delom vladajućeg mozga, kao da je biti pametan i normalan zabranjeno zakonom.\nA šta ako jeste? Nije li u svim pomenutim kriminalnim ujdurmama, koje su konačno počele da nas svađaju sa ostatkom sveta koji nas još nije odbacio, učestvovala ista klika, čiji se sastav poimenično može prebrojati na prste najviše dve ruke.\nBez angažovanja zaverenika, mnogi procesi u ovom društvu spontano bi tekli savršeno dobro i u pravom smeru.


Kako vaš znak podnosi koju čašicu više - alo.rs\nAUTOR: Alo.rs/D.C. DATUM I VREME: 04.04.2021. 17:45\nPiti umereno je ne samo preporučljivo, nego i umeće koje mnogi ne poseduju\nmamurluk, alkohol, piće, proslava, Foto: shutterstock\nNe brinite, sada imate izgovor - ako pijani napravite neku glupost, možete da se izvučete na to da je znak u kome ste rođeni kriv za to. Labav izgovor, ali možda prođe...\nKad se provodi, provodi se za sve pare. Često zna da preteraju sa alkoholom, pogotovo ako ga neko izazove. Ukoliko se igraju igre poput cugopola, ne odustaje dok ne pobedi sve. Ili dok ne padne pod sto, što je realniji ishod. Fajront je reč koja ne postoji u njegovom rečniku - zabava se završava kad on to kaže.\nBikovi vole piti natenane, polako. Ne trebajte ih da eksiraju pića, jer pijani Bik je onaj koji proliva crveno vino po belom tepihu i priča degutantne viceve. Ipak, njegova divlja strana ne mora biti isključivo iritantna ili neugodna. Odvedite ga na karaoke ili plesni podijum i čeka vas ludi, nezaboravni provod.\nRaskalašni Blizanci obožavaju da potegnu iz flaše, ali na njima ćete teško primetiti da su pijani. Oni su i trezni uvek pričljivi, druželjubivi i u centru pažnje, a alkohol samo to naglašava. Besomučno flertuju, nekada i sa više osoba istovremeno. Izgleda kao da alkohol ne deluje na njih, sve do trenutka kada vas odjednom iznenade - ili su previše pijani da se pomere sa mesta, ili vam pokažu svu lepotu svog unutrašnjeg bića povraćajući po vama.\nČokoladni liker, alkohol, piće, Foto: shutterstock\nTugaljivi Rak i alkohol često nisu dobra kombinacija. Svaka pesma ga pogađa, lomi čaše, seče vene. Dobro, ne baš bukvalno, ali može baš da baci u bedak celu ekipu kada popije koju čašicu više. Telefon mu uzmite obavezno, zvaće sve bivše i kojih se seća i kojih ne i pevaće im tužne pesme. Kad se otrezni, vraća hladnu fasadu i kulira ljude koje je u smarao svom alkoholisanju. Da zaključimo - ako ste veseli i želite da zadržite takvo raspoloženje, ne pijte sa Rakom! Ako ste i sami emotivni i hoćete da se isplačete kao čovek, Rak je idealan partner za alkoholisanje.\nOni vole da piju i plešu. Ipak, nakon koje čašice previše gube svoje klasično dostojanstvo, često i osećaj za ravnotežu, nesvesno podižu glas kada priča, postaju osetljivi. Teško ćete ih naterati ne neku glupost, a ako vam to i uspe, očekujte osvetu mamurnog Lava.\nZbog urođenog puritanizma piju manje od drugih znakova, ali i među njima ima onih navučenih na organsko vino ili konjak. Poznate po svojoj samokontroli, nju gube uz koju čašicu više, što ih užasava, pa zato retko piju. Alkohol u njim oslobađa divlju zver koja inače čuči negde dobro skrivena, a pribrana Devica to ne može.\nVaga će uvek isticati da pije samo u društvu, a kada joj napomenete da pije svaki dan, izvlačiće se na veliki broj prijatelja koji je teraju da izlazi. One uživaju u druženju i zabavama, a alkohol kao najbolji društveni lubrikant nije im ni malo stran. Samokontrola je njihov najveći problem, što ih košta jakih mamurluka, bolnih prekida veza, preljuba, prevara i svađa - jednom kada im se pamćenje vrati.\nViski sa ledom Alkoholno Žestoko piće Žestina, Foto: Shutterstock\nNajgore što možete reći Škorpiji je da je popila previše, jer tek tada neće stati i gledaće vas s mržnjom dok god ne padne u nesvest. Škorpije vole da piju i ako vam to smeta, maknite se od njih. Izgleda kao da u alkoholu tragaju za nečim, ali osim kada ne navale na rakiju odlično su društvo za uživanje u piću. Veseljaci, odlični sugovornici i pravi zavodnici. Ipak, pijte samo sa Škorpijama kojima ste dragi.\nNakon par čašice, Strelac će vam ispričati sve tajne koje zna, bilo svoje, bilo tuđe. Zato ne piju toliko čeesto, a kada popiju koju, trude se da ne prelaze granicu. Mogu biti jako zabavni, a mogu biti i veoma dosadni i pokvariti vam raspoloženje. To zavisi od mnogo faktora - da li se naspavao, da li je zaginuo na poslu, da li se nervirao... Ako mu je dan prošao dobro, dobre su prognoze da će se i noć nastaviti u istom smru. U suprotnom, nije mu strano da zaspi na stolu.\nPraktičnom, ukočenom i poslovnom Jarcu, alkohol je neophodan stimulans da bi se opustio. Zato kada ga uhvati, postaje pravi zabavnjak i srce zabave. Mada, teško da ćete ga naterati da pije ako ujutru ima poslovni sastanak, ili je nanjušio nekoga u baru u kome vidi partnera za biznis.\nSrce svake zabave, druželjubiva Vodolija može biti veoma zabavna kada popije. Đuska, priča sa svima, vesela je, pozitivna i svoju energiju prenosi na okolinu. Ipak, takva je dok je pripita. Vodolije imaju taj problem da ih piće ne hvata odmah, pa onda pošalju drugu čašicu žestine da vidi gde je zalutala ona prva, treću da vidi što se druga ne javlja, četvrtu da vide gde je sad treća otišla. Tako gube kontrolu i popiju više nego što mogu da podnesu. Baš pijana Vodolija postaje mnogo tvrdoglava i uhvati se jedne stvari i ne pušta. Obično je to da se ide negde dalje, iako se jedva drži na nogama i zora je uveliko svanula.\nRibe su sklone porocima svih vrsta. Ne samo da Ribe vole da otputuju u svoj svet mašte, već jako brzo razviju otpornost na sve opijate, pa i na alkohol. Ako pijete s Ribama nikad ne možete znati kako će to završiti, a ako budete pratili njihov tempo, verovatno će vam to veče ostati u magli.\nZVEZDE DONOSE PROMENE Vatrena energija daje nam vetar u leđa, a ova tri znaka će biti magnet za sreću


[es] - Microsoft kupio Skype\n23.06.2011. Nokia c6 problem sa Skype-om\n10.05.2011. Microsoft kupio Skype\n[es] :: Advocacy :: Microsoft kupio Skype\n[ Pregleda: 30510 | Odgovora: 120 ] > FB > Twit\nMicrosoft kupio Skype 10.05.2011. u 12:28 - pre 124 meseci\nMajkrosoft kupuje Skajp\nMozda glasine a mozda i nesto vise\nRe: Microsoft kupio Skype 10.05.2011. u 14:12 - pre 124 meseci\n8.5 milijardi dolara kes, za sav assets i 700 miliona Skypovog duga.\nSta li ce se sad promeniti?\nRe: Microsoft kupio Skype 10.05.2011. u 14:19 - pre 124 meseci\nMegabajtaza skype clienta :)\nRe: Microsoft kupio Skype 10.05.2011. u 14:21 - pre 124 meseci\nZa Android sledeci Skype Application info\nse nece menjati jedno 10 godina\nRe: Microsoft kupio Skype 10.05.2011. u 14:25 - pre 124 meseci\nDa, ali vec imaju klijenta koji ima skoro sve to, mada nije popularno zastupljen za voip i cistu telefoniju.\nLive Messenger + Skype = Live Skype?\nI sta sa svim onim skype uredjajima koji su vec prodati? Ako MS spoji proizvode, spojice i protokole.\nSta je sa korporativnim pritiskom? Skype je radio na portu 80 i zadavo dosta glavobolja ITu a na radost zaposleniuh? Gotovo i to? ;)\nRe: Microsoft kupio Skype 10.05.2011. u 14:43 - pre 124 meseci\nZnaci Linuxasi mogu da se pozdrave sa Skype-om!\nRe: Microsoft kupio Skype 10.05.2011. u 14:47 - pre 124 meseci\nRe: Microsoft kupio Skype 10.05.2011. u 14:53 - pre 124 meseci\nBye, bye skype... welcome bloatware. Vreme je da se predje na servis koji nudi google ili neko drugi (tj. ne sumnjam da ce se ovim potezom napraviti vakum i da ce neko drugi preuzeti poziciju skype-a - jer ce mudraci iz M$ ubaciti niz "novih tehnologija" i "poboljsanja" koja ce do kraja ubiti krajnje funkcionalan proizvod).\nRe: Microsoft kupio Skype 10.05.2011. u 14:59 - pre 124 meseci\nNe znam zasto je ovo katastrofa :-) bilo ko da ga je kupio bi bilo isto. Ovako cemo imati LiveSkype servis, nista spec, verovatno ce biti integrisan sa LiveMessanger-om. Nista strasno. Ne znam kako su neki mogli da zive u zabludi da ce skype ostati "nezavistan" pored divova kakvi su Google, MS i FB. Microsoft ima dovoljno para da se igra kako hoce, vecina korisnika nece ni primetiti tranziciju a mislim da ce MS samo profitirati i vratiti investiciju kroz max 5 godina. Akcije ce skociti i tako to.... :-)\nRe: Microsoft kupio Skype 10.05.2011. u 15:01 - pre 124 meseci\nPa, dobro, Skajp je ionako bio krenuo da se bloatuje. To sledi sa godinama...\nRe: Microsoft kupio Skype 10.05.2011. u 15:15 - pre 124 meseci\nZato što je M$ postao neviđeni bloat generator. Još uvek su iza Nero AG-a po tom pitanju, ali ubrzano galopiraju.\nZato što Live Messenger, Messenger, MSN messenger i kako se sve nije zvao, ima idiotsku koncepciju da iz čista mira UMRE i ne dozvoljava korišćenje bez update-a na novu verziju. Zato što ne omogućava apsolutno ništa od onoga što Skype nudi od svog nastanka i zato što M$ ne može da prihvati da neko nešto radi bolje od njih, pa otkupljene tehnologije ne zadržavaju, niti implementiraju u buduće proizvode, već samo učine da otkupljeni projekat u celosti nestane.\nTo će u praksi značiti vrlo ograničenu upotrebljivost budućeg IM-a (vrlo verovatno sa manjim brojem opcija za prilagođavanje okolnostima), manju portabilnost po platformama i totalno nametljiv način funkcionisanja, karakterističan za M$ proizvode.\nJa sam Messenger i prestao da koristim jer je skroz nepouzdan u smislu dugotrajnog korišćenja. Meni je to neprihvatljivo.\nRe: Microsoft kupio Skype 10.05.2011. u 15:16 - pre 124 meseci\nSkype je smece koje ionako ne koristim.\nRe: Microsoft kupio Skype 10.05.2011. u 15:33 - pre 124 meseci\nwaikiki: Znaci Linuxasi mogu da se pozdrave sa Skype-om!\nNema potrebe da se bilo ko oprašta od skype sem iz ideoloških razloga.\nOdavno je microsoft naučio lekciju podržavaće sve platforme i dalje .\nMožda i poboljašaju nešto za linux i ostale platforme pre nego da ne urade ništa .\nRe: Microsoft kupio Skype 10.05.2011. u 15:40 - pre 124 meseci\nMa ok to, na stranu i navijcke price samo mi nije jasna jednacina\nSkype - Live MSN > $9.2b\nZar je moguce da bi MS vise para dao da je u sopstvenoj reziji napravio razliku u funkcionalnosti izmedju skype-a i Live MSNa? Zar njihova infrastruktura zaista toliko vredi (jer ako pogledamo profit, nije ni iz daleka ta vrednost)\nRe: Microsoft kupio Skype 10.05.2011. u 15:47 - pre 124 meseci\nVredi baza korisnika i ubijanje konkurenta :) koliko god MSFT ulagao u Live MSN Skype bi bio tu tako da su ovako ubili konkurenciju :)\ndarkonsm: Nema potrebe da se bilo ko oprašta od skype sem iz ideoloških razloga.\nCek, ti stvarno ocekujes da MS gura dva konkurentna proizvoda pod svojom zastavom? Zasto bi to radili? Ne zaboravi i na korporativni deo price, nije sam Live MSN u pitanju, tu je i celokupan collaborating platofrma zvana Lync.\nRe: Microsoft kupio Skype 10.05.2011. u 15:48 - pre 124 meseci\nAko je verovati B92, potvrdjena je kupovina.\nRe: Microsoft kupio Skype 10.05.2011. u 15:52 - pre 124 meseci\nSlobodan Miskovic: Vredi baza korisnika i ubijanje konkurenta :) koliko god MSFT ulagao u Live MSN Skype bi bio tu tako da su ovako ubili konkurenciju :)\nMSN ima tri puta vise registrovanih i dva puta vise aktivnih korisnika. TO sigurno nije razlog, da su pustili naplatu terminacije ljudi bi kupovali vise nego na skype-u.\nRe: Microsoft kupio Skype 10.05.2011. u 15:55 - pre 124 meseci\nSkype ima 763 000 000 korisnika, naloga kako hoces. MSN ima 330 000 000 korisnika, naloga.\nRe: Microsoft kupio Skype 10.05.2011. u 15:57 - pre 124 meseci\nWired se ne bi slozio sa tobom.\nRegistrovani: 14 ( bbdjoka, banebeograd66, mrkii, djoletj, SlobaBgd, scoolptor, bakara, bojanum, vjova, Shadowed, dlalic, MosFet, gilopile, Everxxx )


Trombofilija i trudnoća - Rheuma Medica\nHome Informisite se Trombofilija i trudnoća\nTrudnoća je stanje u kome je povećana sklonost ka zgrušavanju krvi (povećano je stvaranje fibrinogena, povećan je nivo brojnih faktora zgrušavanja krvi – FII, FVII, FVIII, FX, FXII, povećan je nivo PAI-1, smanjena je fibrinoliza, značajno je smanjen nivo proteina S, a javlja se i stečena rezistencija na aktivirani protein C).\nRizik od venske tromboembolije (VTE) je 4-10 puta veći u trudnica nego u žena iste dobi koje nisu trudne, a najveći rizik prisutan je u prvih 6 nedelja nakon porođaja. Procenjuje se da je učestalost VTE oko 100 na 100.000 trudnoća.\nI urodjena i stečena trombofilija povezane su s rizikom poremećene trudnoće.\nRani gubitak trudnoće najčešća je komplikacija. Patofiziologija nije sasvim poznata, ali se smatra da se radi o trombozi u području uteroplacentarne cirkulacije što dovodi do zapaljenskih promena i insuficijencije posteljice.\nStečena trombofilija u antifosfolipidnom sindromu kao uzrok gubitka rane trudnoće ima direktni štetni efekat na trudnoću.\nSklonost ka venskoj trombozi javlja se i u autoimunim bolestima kao što su sistemski eritemski lupus (SLE), hemolitička anemija, trombocitopenija, zatim koronarna bolest, endokrinološke bolesti (dijabetes melitus, Cushingov sindrom), bolesti jetre, tumori, sepsa i hirurški zahvati.\nAntifosfolipidni sindrom (APS) je autoimuna bolest koja se karakteriše trombozom ili komplikacijama u trudnoći kao što su autoimuna trombocitopenija i antifosfolipidna antitela (lupus antikoagulans-LAC, antikardiolipinska antitela-ACL, antitela na beta-2 glikoprotein).\nNasledna trombofilija postoji u 15% zapadne populacije, ali s njom je povezana polovina svih slučajeva VTE u trudnoći.\nNiskorizične nasledne trombofilije su heterozigotnost za FV Leiden, heterozigotnost za protrombin G20210A, nedostatak proteina C ili proteina S.\nVisokorizične nasledne trombofilije su nedostatak antitrombina, istovremeno prisutna heterozigotnost za mutaciju protrombina G20210A i faktora V Leiden, homozigotnost za faktor V Leiden ili homozigotnost za mutaciju protrombina G20210A.\nNasledna trombofilija može uticati na normalni sistem koagulacije ili menjati nivoe određenih faktora zgrušavanja krvi.\nNajčešće nasledne trombofilije su heterozigotnost za faktor V Leiden, mutacija gena za protrombin G20210A, homozigotnost za 4G/4G mutaciju u inhibitoru aktivatora plazminogena (PAI-1) i hiperhomocisteinemija (mutacija gena za metilentetrahidrofolat reduktazu C677T MTHFR).\nReđe nasledne trombofilije su autosomno dominantni nedostatak antitrombina, proteina C i proteina S.\nKoga treba testirati ?\nsvaku pacijentkinju s anamnezom (ličnom ili porodičnom) venske tromboze koja je trudna ili planira trudnoću\nženu s anamnezom smrti ploda u trudnoći, zastoja u rastu ploda, preeklampsije, abrupcije posteljice, habitualnih pobačaja.\nInformišite se !\nLečenje artroza (oštećenja hrskavice zglobova)\nPrevencija – najbolji lek protiv osteoporoze\nDijagnoza reumatskih bolesti\nPon – Pet : 12:00-19:00\nSubotom : 10:00-15:00\n© Copyright Rheuma Medica - Designed by Design CMG


EU: 11 zemalja uvode porez na transakcije – Bankar.me\nMay 6, 2014 BANKE, Ekonomija, MAKRO, SVE VIJESTI, SVIJET Leave a comment\nSpindelegger je poručio da države sada rade na prevazilaženju praktičnih prepreka da bi zakon o porezu mogao da bude finalizovan do kraja godine, prenosi agencija AP.\nGrupa zemalja, uključujući Njemačku, Francusku i Italiju, obavijestiće o odluci 17 zemalja EU koje ne učestvuju u planu oporezivanja na sastanku ministara finansija u Briselu.\nEvropski zvaničnici su počeli da apeluju na uvođenje poreza na finansijske transakcije nakon finansijske krize iz 2008/09. da bi ograničili spekulacije i uvećali prihode nakon što su države uložile velika sredstva u spas banaka.\nOpseg poreza neće biti širok kao što se prvobitno očekivalo i prvenstveno će se fokusirati na deonice i finansijske derivate. EU prognozira da bi širi porez mogao godišnje da donese prihode od oko 30, pa čak i do 50 milijardi eura.\nGlavni zagovornici uvođenja toga poreza su Njemačka i Francuska, dok se tome najviše opire Velika Britanija. Budući da o tome nema konsenzusa među svim članicama, 11 zemalja je odlučilo da koristiti mehanizam pojačane saradnje.\nTo je mehanizam predviđen ugovorima o EU, koji dopušta grupi zemalja članica da idu dalje u integrisanju pojedinih politika kada se o tome ne može postići dogovor među svim članicama.\nPored Australije i pomenute tri zemlje, među onima koje uvode ovaj porez su Estonija, Belgija, Grčka, Portugalija, Španija, Slovenija i Slovačka.\nPOJMOVIBankarske naknade bankarske provizije Banke u eurozoni Porez na finansijske transakcije Porez na transakcije Sumnjive bankarske transakcije sumnjive transakcije\nPrevious Slobodno radno mjesto: OTP Factoring traži saradnika za naplatu potraživanja\nSljedeći Profit Barkliza skočio za 15%


2014.04.11. *Gun Club, Beograd* Popečitelji - proslava 10 godina albuma "Ko Radi?" + gosti Koja i Ex Robot - Arhiva koncerata - yumetal.net forum\nMarch 25, 2014 in Arhiva koncerata\nGrupa Popečitelji će koncertom u Gun Club-u, 11-og aprila, obeležiti deset godina od objavljivanja njihovog prvog albuma “Ko radi?”. Na ovom dogadjaju pod nazivom “Ko radi? Deset godina posle!“ . Popečitelji će, pored svih numera sa tog albuma , svirati i pesme koje su tada bile sastavni deo njihovih koncerata. Na koncertu će se kao specijalni gost pojaviti i Koja, frontmen grupe Disciplin a kitchme, čovek koji je producirao ovaj album i pružio veliku podršku bendu u tim danima.\nOva ploča, izdata na etiketi Mojo beat 2004-te godine, predstavlja kombinaciju slobodnog, sirovog folk-funk rocka i aranžmanski svedene, moderne produkcije, uz primese trance i drum and bass elemenata. “Ko radi” se ubraja među najbolje albume izdate te godine u Srbiji, a naslovna numera sa albuma se prošetala po prvim mestima domaćih top lista. Ovim albumom i ekplozivnim koncertima sebi obezbeđuju kultni status na andergraund sceni Srbije i tvrdokornu bazu fanova koja ne propušta njihove mnogobrojne nastupe u većim gradovima u Srbiji. Aleksandar Žikić u recenziji albuma “Ko radi” u dnevnim novinama Blic, te 2004-te godine, između ostalog piše: “Kontinuirana, energična i beskompromisna interakcija tri „konvencionalna” instrumenta, ritam kao temelj napetosti koja nijednog trenutka ne popušta, inteligentan, kreativan i diskretan pristup tradicionalnom muzičkom nasleđu… Popečitelji znaju šta rade. Oni, jednostavno, sviraju. Od svih pomaka koje donose, taj je možda najznačajniji.”\nPesme sa ovog albuma danas možete preslušati na oficijalnom sajtu Popečitelja i na Deezer-u.\nUlaznice za koncert će se naći u pretprodaji od ponedeljka, 31-og marta.\n“Mnoge stvari su zanimljive vezane za ovaj album, od toga da je sniman na trakama, bez korišćenja računara, do toga da je, sticajem okolnosti, album sniman tokom prvih dana akcije Sablja. Ceo proces nije trajao dugo, pesme su usnimljene za tri dana po principu “svi odjednom”, bez usnimavanja. Nama je ceo taj period bio jako bitan, to vreme kada je bend trebao da se predstavi široj publici na pravi način. Uloga Koje kao producenta nam je puno značila, to je bila potvrda da je bend na pravom putu i prilika da se nauče neke stvari. Sve te težnje i kockice su se sklopile na pravi način i to je ono što može da se čuje na ovom albumu.„ izjavio je ovom prilikom Saša Furunović.\nOvom prilikom bend je odlučio da objavi i jedan kuriozitet. Numera „Kvarcna“ je bila sastavni deo tadašnjih koncerata Popečitelja, ali nije našla svoje mesto na albumu “Ko radi“, a ni na kasnijim albumima. Snimak je načinjen 2005 godine u Varšavi, u studiju Silentio records, na tadašnjoj turneji benda u Poljskoj. Pesmu možete preslušati i preuzeti na zvaničnom sajtu i na soundcloud profilu benda.\n300 dinara u pretprodaji, posle 500 na dan koncerta. specijalni gost Koja.\nEdited April 1, 2014 by VoivodBG\nU petak, 11. aprila, Popecitelji obeležavaju deset godina od debija "Ko radi?"\n- Mnoge stvari su zanimljive vezane za ovaj album, od toga da je sniman na trakama, bez korišćenja računara, do toga da je, sticajem okolnosti, album sniman tokom prvih dana akcije Sablja. Ceo proces nije trajao dugo, pesme su usnimljene za tri dana po principu “svi odjednom”, bez usnimavanja. Nama je ceo taj period bio jako bitan, to vreme kada je bend trebao da se predstavi široj publici na pravi način. Uloga Koje kao producenta nam je puno značila, to je bila potvrda da je bend na pravom putu i prilika da se nauče neke stvari. Sve te težnje i kockice su se sklopile na pravi način i to je ono što može da se čuje na ovom albumu. - Saša Furunović\nu iskusenju sam da dovucem dupe iz ns.\nDruštvo! Imamo čast da, pored Koje, najavimo još jednog gosta koji će uveličati spektakl u petak. Za miks pultom će pre i posle koncerta biti EX ROBOT (Lira Vega, Neočekivana Sila...)!\nKarte su u pretprodaji još sutra...\nEdited April 10, 2014 by VoivodBG\nbice fino veceras, rekose mi sinoc u sikarici da su im ostale samo dve karte u pretprodaji\nSvaki koncert Popecitelja je kao najbolji djir. Imas malo funky, pa malo etno, pa unc ts, unc ts. I sve to postizu sa tri instrumenta. Ono sinoc je bilo nenormalno, jedan od najuvezbanijih bendova iz Srbije i voleo bih da naprave internacionalnu karijeru, zasluzuju to.\nKojino gostovanje ce isto ostati zapamceno sa onim masnim bluz rifovima i pogledima izmedju njega i Sase (gitariste) u stilu moj je veci od tvog. (no homo, naravno)\nRetko dobra publika na koncertu i solidna popunjenost, i Popecitelji koji su bili u dobrom raspolozenju i zeljni da udovolje, cak i kada ih prekinu u pusenju pljuge pred bis.\n^ what voivod said\nritam sekcija je nenormalna, cisto sumnjam da ima neka bolja ritam sekcija u srbiji od njihove, deru, bas je bio dobar koncert\nDefinitivno zaslužuju internacionalnu karijeru. Ono je vrhunska svirka, kako njihovim umećem i kompozicijama, tako i atmosferom.\nKakva ekipa ccc\njes bio dobar koncert. ljudi taman koliko treba, zvuk odlican (mislim da bolje od onog ne moze u gun-u, a i koja se pojavio . zafalile su mi samo pesme sa kasnijih albuma ali to i nije objektivna zamerka posto se znalo unapred sta ce se svirati.\na cini mi se da je "kvarcna" najkrljackija pesma koju su napravili\nsamo cigani sto sviraju Echoes


U braku ili vezi budite bolja strana samih sebe - imaćete zdraviji odnos - eKlinika\n19:00 - 16. 04. 2021.\nLjudska bića su upućena jedna na druge, i iako ne vole da priznaju, pomoć je nekada neophodna i najjačima, a lepa reč i pažnja – svima\nSvom partneru uvek budite podrška Foto: Unsplash\nPoverenje, prijateljstvo, ljubav su neophodne osnove svake zdrave veze i braka. Vera u sebe je osnova svega, ali ne i samozaljubljenost i samodovoljnost, koji nekada mogu biti glavni neprijatelji kvalitetne veze. Imati prijatelja, to znači pristati na to da ima lepših, pametnijih i boljih od nas. Ko to ne može da prihvati nema prijatelja, pisao je Duško Radović, a mi dodajemo ni dobru vezu ili brak. Ukoliko ima razumevanja i zdravih emocija sve se može popraviti u braku, koji kao i sve ima svoje uspone i padove. Spremnost da se prilagodite potrebama drugog i da pomognete su osnovne komponente zdrave veze, kažu stručnjaci.\nNaučite jezik ljubavi vaše druge strane\nBiti dobar suprug ili supruga zavisi od toga šta doživljavamo kao sreću. Psiholozi savetuju da pokušate drugu stranu da sagledate u njenoj celini. Ljudi na razne načine ispoljavaju ljubav, ona je nekad akt uslužnosti, pa nekom može mnogo značiti skupljanje rublja, iznošenje smeća, sređivanje stana, ili briga da u kolima ima dovoljnih količina benzina.\nPažlja i pomoć\nObratite pažnju na sitnice koje znače vašem partneru, nekad vam one ne budu teret. Na primer ako neko kaže: „Ne znam, kada ću stići da uradim sev ove fotografije“, pokušajte da pomognete jer tako šaljete psihičku podršku. Ukoliko vidite da neko brine da li će stići da pripremi jelo na vreme, vi mu pomognite tako što ćete iseći namirnice, poručuju bračni terapeuti. Ukoliko niste sigurni kada i kako možete pomoći, pitajte.\nPonekada je neophodno uložiti u vezu dodatnu energiju. Brak je često prilagođavanje partneru, deci, okolnostima. Prihvatite da često nešto neće biti baš onako kao što ste mislili ili da ne može baš uvek sve bude po vašem.\nUviđajan supružnik će uvek da vidi da se trudite i da nastojite i najteži i najdosadniji posao da uradite dobro. Ukoliko se stalno žalite, druga strana neće to smatrati aktom ljubavi, čak može da vremenom izazove suprotan efekat i da se javi razočarenje.\nUčestvujte u nečemu u korist svog partnera\nMotivišite partnera da prevaziđe strah ili odugovlačenje kada je u pitanju neki posao, čak iako niste za to previše zainteresovani. Na primer, ako smatrate da savetovanje s bračnim partnerom nešto od čega nemate koristi, pokušajte da izađete u susret drugoj strani i odete zajedno kod bračnog savetnika. Čak iako imate obe leve noge, idite zajedno na časove plesa, drugoj strani će to mnogo značiti. Ipak, ako vam nešto ne prija, komunicirajte otvoreno sa partnerom i izložite svoje sumnje ili nedoumice.\nBudite jasni kada nemate vremena\nUkoliko želite da budete od koristi, ali nikako nemate vremena ove sedmice, otvoreno recite, ali na prvi način. Na primer, ako vidite da ima dosta neopranog suđa, budite jasni i recite da zbog obaveza ne možete u datom momentu da pomognete, ali da ćete nastojati da to nadoknadite sledećeg dana. I obavezno tako i uradite, ne pružajte drugoj strani samo obećanja.\nJasno pokažite poštovanje kada vidite šta druga strana čini za vas. Ukoliko neko voli poklone, kupite mu neočekivano pa i neku sitnicu, ili ga samo držite za ruke. Jednostavno i smisleno hvala može mnogo značiti.


Alumina prošle godine prihodovala 221 milion KM – Zvornik Danas\nNaslovna/VIJESTI/Ekonomija/Alumina prošle godine prihodovala 221 milion KM\nRedakcija Send an email 9. marta 2016\nZVORNIK – Kompanija „Alumina“ pozitivno je poslovala u 2015. godini, pokazuje finansijski izvještaj rada najvećeg zvorničkog kolektiva za prošlu godinu.\nDirektor Sektora za ekonomiku i finansije u „Alumini“ Vladimir Krstić kaže da su uslovi u kojima fabrika posluje teški, ali da je kompanija u 2015. godini uspjela da ostvari dobre ukupne rezultate.\n„U vrlo kompleksnim uslovima, 2015. godina završena je pozitivno. Ukupni prihodi od prodaje su porasli za skoro 19 odsto, na 221 milion KM u odnosu na 186 miliona KM u 2014. godini“, ističe Krstić.\nUlaganja u održavanje porasla su za 24 odsto, na 5,53 miliona KM. Istovremeno, ukupan iznos bruto zarada u 2015. dostigao je 27,7 miliona KM, što predstavlja povećanje od preko 15,6 odsto u odnosu na 2014. godinu, saopšteno je danas iz „Alumine“.\n„Privredno društvo „Alumina“ poslovnu 2015. godinu završilo je sa neto dobiti prije oporezivanja od oko 11,6 miliona konvertibilnih maraka“, kaže Krstić. Nakon obračunatih obaveza za porez na dobit od 1,4 miliona KM, neto dobit nakon oporezivanja je 10,2 miliona KM, precizira Krstić.\nPoslije dužeg perioda, dodaje Krstić, fabrika je zabilježila profit veći od 10 miliona maraka, tako da će, kako kaže, „Alumina“ u budžet Republike Srpske platiti više od milion konvertibilnih maraka na ime poreza za ostvarenu dobit.\nKrstić napominje da kompanija u prošloj godini nije imala nijedan problem sa inspekcijskim organima koji su kontrolisali poslovanje „Alumine“, podsjećajući da je „Alumina“ dobila pozitivno mišljenje nezavisnog revizora, koji je kontrolisao finansijske izvještaje ovog privrednog društva u 2014. godini.\n„Poslovanje preduzeća obilježava rad na diverzifikaciji proizvodnog programa. Konstantan je napor da se proizvodnja usmjeri prema nemetalurškom programu, odnosno proizvodima koji nisu zavisni od kretanja cijena na berzi“, govori Krstić.\nKad je riječ o profitu kompanije u prošloj godini, Krstić kaže da ostvarena dobit „nije sklonjena u neku kesu ili sef“, nego da se ona „prelila“ u povećanje vrijednosti ukupnih zaliha, te osnovnih sredstava i vraćanje dugova nastalih u vremenu prije otvaranja stečajnog postupka u matičnom preduzeću, Fabrici glinice „Birač“.\n„Na kraju prošle godine, recimo, na stoku boksita bilo je preko 150.000 tona rude, što fabrika nije imala dugi niz godina“, naglašava Krstić, dodajući da, uz korektnu poslovnu saradnju sa dobavljačima, „Alumina“ uredno servisira i obaveze na ime kreditnih zaduženja, koja su, prije uvođenja stečaja u aprilu 2013. godine, imali poslovni subjekti iz grupacije „Birač“, prije svega kod Investiciono-razvojne banke(IRB) i „Banke Srpske“.\nDirektor Sektora za ekonomiku i finansije u „Alumini“ podsjeća da je neto dobit u 2015. godini od preko 10 miliona KM ostvarena u trendu značajno smanjenih cijena metala na berzi.\nKrstić kaže da je „Alumina“ privredni subjekt od čijeg rada i poslovanja u velikoj mjeri zavisi ova regija.\n„Život i prosperitet ovog kraja umnogome je skopčan sa ovom fabrikom. Stoga, trebalo bi da postoji puno razumijevanje za ovo preduzeće počev od lokalnog do republičkog i državnog nivoa da se očuva stabilnost njegovog rada“, navodi Krstić.\nOn kaže da se kompanija, kao veliki sistem, suočava sa puno teškoća u poslovanju.\nProblemi su, objašnjava, raznoliki i veliki i da se menadžment pokušava s njima suočiti i rješavati ih na pravilan način.\n„Neriješen imovinsko-pravni status fabrike i opšta situacija oko preduzeća, gdje se ne zna titular prava svojine, manifestuju se na povjerenje banaka, ali i poslovnih partnera, kao i na definisanje strateških ciljeva kompanije, prije svega u pogledu dugoročnog planiranja proizvodnje i prodaje“, naglašava Krstić.\nKompanija „Alumina“ zapošljava više od 1.200 radnika, sa prosječnom neto zaradom u 2015. godini od 1.015 KM.\n2015 alumina poslovanje\nBridlav: Ne znamo kako će rusi reagovati\n12 Zvorničana zaraženo, jedna osoba preminula


Stojan Vranješ više neće igrati za Borac, poznato gdje nastavlja karijeru?! - Sportske.ba\n5 Novembra, 2021 15:04\nTrenutno najbolji strijelac banjalučkog Borca, Stojan Vranješ, raskinuo je ugovor sa klubom, te neće putovati na gostovanje u Mostar.\nBorca očekuje susret protiv Zrinjskog u okviru 16. kola m:tel Premijer lige Bosne i Hercegovine.\nDoskorašnji kapiten banjalučke ekipe Stojan Vranješ završio je svoj drugi mandat u ovom klubu u koji se vratio 2019 godine. Prošle sezone je sa banjalučkom ekipom osvojio titulu u domaćem prvenstvu, a bio je drugi najbolji strijelac lige sa 15 postignutih golova.\nNa listi najboljih golgetera istu poziciju zauzima i u tekućoj sezoni sa 10 golova.\nStojan Vranješ, doduše nezvanično, na stolu ima nekoliko ponuda i kako sada stvari stoje, vjerovatno će karijeru nastaviti u Aziji.\nVezane vijesti:Borac Banja Lukastojan vranjes\nConte mijenja pola tima, ovo je plan


Nova pobjeda košarkaša - www.mrkonjic-grad.com\nU 13. kolu 2. lige RS u košarci (grupa zapad) košarkaši "Mladosti" su na domaćem terenu zabilježili pobjedu nad ekipom KK "Una" iz Kozarske Dubice rezultatom 109:73, po četvrtinama (25:16, 27:13, 23:31, 34:13).\nU pobjedničkoj ekipi najviše su se istakli Protić sa 26 poena i Galić sa 21 poenom, dok u gostujućoj ekipi bolji od ostalih bili su Zakić sa 20 poena i Zlokapa sa 19 poena.\nKK "Mladost" trenutno sa nalazi na diobi prvog mjesta sa ekipom KK "Gradiška" iz Gradiške, sa omjerom od 9 pobjeda i 4 poraza. U narednom 14. kolu KK "Mladost" gostuje u Doboju protiv ekipe KK "Doboj".